cyanic-selkie/wikianc huggingface dataset:
ഫിലിയോക്ക്
കലാശം
പരിശുദ്ധാത്മാവിന്റെ 'ഇരട്ടപ്പുറപ്പാടിന്റെ' (double procession of the Holy Ghost) ദൈവശാസ്ത്രം അംഗീകരിച്ചപ്പോഴും, വിശ്വാസപ്രമാണത്തിൽ അതിനു നൽകിയ സ്ഥാനം അംഗീകരിക്കാൻ മാർപ്പാപ്പാമാർ രണ്ടു നൂറ്റാണ്ടോളം മടിച്ചു. 1014-ൽ റോമിലെ വിശുദ്ധപത്രോസിന്റെ ഭദ്രാസനപ്പള്ളിയിൽ വിശുദ്ധറോമാസാമ്രാട്ട് ഹെൻട്രി രണ്ടാമന്റെ ക്രീടധാരണച്ചടങ്ങിൽ ഫിലിയോക്ക് ചേർത്ത വിശ്വാസപ്രമാണം ചൊല്ലാൻ ബെനഡിക്ട് എട്ടാമൻ മാർപ്പാപ്പ അനുമതി നൽകിയതോടെയാണ് റോമൻ കത്തോലിക്കാസഭയുടെ ആരാധാനാവിധിയിൽ ഇതിനു ഔദ്യോഗികസ്ഥാനം ലഭിച്ചതെന്നു മിക്കവാറും ചരിത്രകാരന്മാർ കരുതുന്നു. അതോടെ, ഭൂമിശാസ്ത്രപരവും ഭാഷാപരവുമായ അകൽച്ചയും രാജനീതിയുടെ സമ്മർദ്ദങ്ങളും മൂലം ഭിന്നിച്ചു കൊണ്ടിരുന്ന പാശ്ചാത്യ, ഓർത്തഡോക്സ് സഭകൾ തമ്മിലുള്ള അകൽച്ച തീവ്രമായി. 1054-ൽ മാർപ്പാപ്പായും ഓർത്തഡോക്സ് സഭാ പാത്രിയർക്കീസും പരസ്പരം വേദവ്യതിചലനം ആരോപിച്ച്, ഒരാൾ അപരനു സഭാഭ്രഷ്ട് കല്പിക്കുന്നതിലായിരുന്നു ഇതിന്റെ കലാശം.
ഇന്നത്തെ സ്ഥിതി
ഫിലിയോക്ക് ഇന്ന്, പാശ്ചാത്യ-പൗരസ്ത്യക്രിസ്തീയതകൾ തമ്മിലുള്ള അകൽച്ചയുടെ അസുഖകരമായ പ്രതീകമായിരിക്കുന്നു. ഇരട്ടപ്പുറപ്പാടിനെക്കുറിച്ചുള്ള നിലപാടിൽ റോമൻ കത്തോലിക്കാ സഭ മാറ്റം വരുത്തിയിട്ടില്ലെങ്കിലും, പൗരസ്ത്യസംവേദനയോടുള്ള ബഹുമാനം പ്രകടിപ്പിക്കാനും സഭകൾക്കിടയിലെ ഐക്യത്തിനുള്ള അഭിലാഷം സൂചിപ്പിക്കാനുമായി, ചില 'എക്യൂമെനിക്കൽ' സന്ദർഭങ്ങളിൽ 'ഫിലിയോക്ക്' ഒഴിവാക്കിയുള്ള വിശ്വാസപ്രമാണം ചൊല്ലുന്ന പതിവിന് ജോൺ പോൾ രണ്ടാമൻ മാർപ്പാപ്പ തുടക്കമിട്ടു.
അവലംബം
വർഗ്ഗം:ദൈവശാസ്ത്രം വർഗ്ഗം:ലത്തീൻ കത്തോലിക്കാ സഭ വർഗ്ഗം:ലത്തീൻ ഭാഷയിലെ പദസമുച്ചയം വർഗ്ഗം:ചരിത്രം
רוח הקודש (נצרות)
പ്രോഗ്രാമിംഗ് ഭാഷ
പ്രോഗ്രാമിംഗ്‌ ഭാഷ ഒരു യന്ത്രത്തെ, പ്രത്യേകിച്ച് ഒരു ഗണികാരത്തെ (കമ്പ്യൂട്ടറിനെ) നിയന്ത്രിക്കാൻ ഉപയോഗിക്കുന്ന കൃത്രിമ ഭാഷയാണ്. ഓരോ പ്രോഗ്രാമിംഗ് ഭാഷയും മനുഷ്യർ സംവേദനത്തിന് ഉപയോഗിക്കുന്ന ഭാഷകൾ പോലെതന്നെ നിയതമായ വ്യാകരണ നിയമങ്ങളാൽ നിർവചിക്കപ്പെട്ടിരിക്കുന്നു.
ശാസ്ത്രലോകത്തെ പല ചിന്തകരുടെയും നിലപാട് പ്രോഗ്രാ‍മിംഗ് ഭാഷ എന്ന പദം എല്ലാത്തരം അൽഗൊരിതങ്ങളിലെ നിർദ്ദേശങ്ങളും വ്യക്തമാക്കാൻ സാധിക്കുന്ന ഭാഷകൾക്കു മാത്രമേ ഉപയോഗിക്കാവൂ എന്നാണ്. ഗണിതശാസ്ത്രപ്രകാരം ഇത്തരം ഭാഷകൾക്ക് അലൻ ടൂറിങ്ങിന്റെ യൂണിവേഴ്സൽ ടൂറിങ് മെഷീനു സമമായ ഗണികശേഷി ഉണ്ടാവും. ശേഷി കുറഞ്ഞ ഭാഷകളെ കമ്പ്യൂട്ടർ ഭാഷകൾ എന്നു വിളിക്കുന്നു. ആയിരക്കണക്കിനു പ്രോഗ്രാമിംഗ് ഭാഷകൾ നിലവിലുണ്ട്. ഓരോ വർഷവും ധാരാളം പുതിയവ സൃഷ്ടിക്കപ്പെട്ടുകൊണ്ടുമിരിക്കുന്നു.
മിക്ക പ്രോഗ്രാമിംഗ് ഭാഷകളും കമ്പ്യൂട്ടറുകൾക്കുള്ള നിർദ്ദേശങ്ങൾ ഉൾക്കൊള്ളുന്നു. പൊതുവായ പ്രോഗ്രാമിംഗ് ഭാഷകളേക്കാൾ ഒരു കൂട്ടം നിർദ്ദിഷ്ട നിർദ്ദേശങ്ങൾ ഉപയോഗിക്കുന്ന പ്രോഗ്രാമബിൾ മെഷീനുകളുണ്ട്. 1800-കളുടെ തുടക്കം മുതൽ, ജാക്കാർഡ് ലൂമുകൾ, മ്യൂസിക് ബോക്സുകൾ, പ്ലെയർ പിയാനോകൾ തുടങ്ങിയ യന്ത്രങ്ങളുടെ പ്രവർത്തികൾ നിയന്ത്രിക്കാൻ പ്രോഗ്രാമുകൾ ഉപയോഗിച്ചു. ഈ മെഷീനുകൾക്കായുള്ള പ്രോഗ്രാമുകൾ (ഒരു പ്ലെയർ പിയാനോയുടെ സ്ക്രോളുകൾ പോലെയുള്ളവ) വ്യത്യസ്ത ഇൻപുട്ടുകളിലേക്കോ സാഹചര്യങ്ങൾക്കനുസൃതമായോ പ്രതികരിക്കുന്ന വ്യത്യസ്ത സ്വഭാവം സൃഷ്ടിക്കാൻ സാധിച്ചില്ല.
ആയിരക്കണക്കിന് വ്യത്യസ്‌ത പ്രോഗ്രാമിംഗ് ഭാഷകൾ സൃഷ്‌ടിക്കപ്പെട്ടു, കൂടാതെ ഓരോ വർഷവും കൂടുതൽ സൃഷ്‌ടിക്കപ്പെടുന്നു. മറ്റ് ഭാഷകൾ ഡിക്ലറേറ്റീവ് ഫോം ഉപയോഗിക്കുമ്പോൾ (അതായത്, ചെയ്യാനുള്ള പ്രവർത്തനങ്ങളുടെ ഒരു ക്രമം) മറ്റ് പല പ്രോഗ്രാമിംഗ് ഭാഷകളും ഒരു ഇമ്പറേറ്റീവ് ഫോം(അതായത്, ആഗ്രഹിച്ച റിസൾട്ട് എങ്ങനെ കിട്ടും വ്യക്തമാക്കിയിരിക്കുന്നു, അത് എങ്ങനെ നേടാം എന്നല്ല) എഴുതിയിരിക്കുന്നത്.
ഒരു പ്രോഗ്രാമിംഗ് ഭാഷയുടെ വിവരണം സാധാരണയായി സിന്റാക്സ് (ഫോം), സെമാന്റിക്സ് (അർത്ഥം) എന്നീ രണ്ട് ഘടകങ്ങളായി വിഭജിക്കപ്പെടുന്നു, അവ സാധാരണയായി ഒരു ഔപചാരിക ഭാഷയാൽ നിർവചിക്കപ്പെടുന്നു. ചില ഭാഷകളെ ഒരു സ്പെസിഫിക്കേഷൻ ഡോക്യുമെന്റാണ് നിർവചിച്ചിരിക്കുന്നത് (ഉദാഹരണത്തിന്, സി പ്രോഗ്രാമിംഗ് ഭാഷ ഒരു ഐഎസ്ഒ സ്റ്റാൻഡേർഡ് വ്യക്തമാക്കുന്നു) മറ്റ് ഭാഷകൾ (പേൾ പോലുള്ളവ) ഒരു റഫറൻസായി പരിഗണിക്കപ്പെടുന്ന ഒരു പ്രബലമായ ഇമ്പ്ലിമെന്റേഷൻ ഉണ്ട്. ചില ഭാഷകൾക്ക് ഇവ രണ്ടും ഉണ്ട്, അടിസ്ഥാന ഭാഷയിൽ ഒരു സ്റ്റാൻഡേർഡ് നിർവചിച്ചിരിക്കുന്നതും ഇമ്പ്ലിമെന്റേഷനിൽ നിന്ന് എടുത്ത വിപുലീകരണങ്ങളും (extensions) സാധാരണമാണ്.
പ്രോഗ്രാമിംഗ് ഭാഷകളുടെ രൂപകൽപ്പന, നടപ്പിലാക്കൽ, വിശകലനം, ക്യാരക്ടറൈസേഷൻ, വർഗ്ഗീകരണം എന്നിവ കൈകാര്യം ചെയ്യുന്ന കമ്പ്യൂട്ടർ സയൻസിന്റെ ഒരു ഉപമേഖലയാണ് പ്രോഗ്രാമിംഗ് ഭാഷാ സിദ്ധാന്തം.
നിർവചനങ്ങൾ
പ്രോഗ്രാമിംഗ് ഭാഷ എന്നത് പ്രോഗ്രാമുകൾ എഴുതുന്നതിനുള്ള ഒരു നൊട്ടേഷനാണ്, അവ ഒരു കംപ്യൂട്ടേഷന്റെയോ അൽഗോരിതത്തിന്റെയോ സ്പെസിഫിക്കേ ഷനുകളാണ്. ചില രചയിതാക്കൾ "പ്രോഗ്രാമിംഗ് ഭാഷ" എന്ന പദം സാധ്യമായ എല്ലാ അൽഗോരിതങ്ങളും പ്രകടിപ്പിക്കാൻ കഴിയുന്ന ഭാഷകളിലേക്ക് പരിമിതപ്പെടുത്തുന്നു. ഒരു പ്രോഗ്രാമിംഗ് ഭാഷയെ ഉൾപ്പെടുത്തുന്നതിന് പലപ്പോഴും പ്രധാനമായി കണക്കാക്കപ്പെടുന്ന സ്വഭാവസവിശേഷതകൾ ഉൾപ്പെടുന്നു:
ഫങ്ഷനുകളും ലക്ഷ്യവും
കമ്പ്യൂട്ടർ പ്രോഗ്രാമിംഗ് ഭാഷ എന്നത് കമ്പ്യൂട്ടർ പ്രോഗ്രാമുകൾ എഴുതാൻ ഉപയോഗിക്കുന്ന ഒരു ഭാഷയാണ്, അതിൽ ഒരു കമ്പ്യൂട്ടർ ചിലതരം കമ്പ്യൂട്ടേഷൻ അല്ലെങ്കിൽ അൽഗോരിതം നടത്തുകയും പ്രിന്ററുകൾ, ഡിസ്ക് ഡ്രൈവുകൾ, റോബോട്ടുകൾ, എന്നിങ്ങനെയുള്ള ബാഹ്യ ഉപകരണങ്ങളെ നിയന്ത്രിക്കുകയും ചെയ്യുന്നു. ഉദാഹരണത്തിന്, ഒരു കമ്പ്യൂട്ടർ പ്രിന്റർ അല്ലെങ്കിൽ ഡിസ്പ്ലേ നിയന്ത്രിക്കുന്നതിന് പോസ്റ്റ്സ്ക്രിപ്റ്റ് പ്രോഗ്രാമുകൾ മറ്റൊരു പ്രോഗ്രാം സൃഷ്ടിക്കപ്പെടുന്നു.
വിവിധതരം പ്രോഗ്രാമിങ് ഭാഷകൾ
പ്രോഗ്രാമിങ് ഭാഷകളെ മൂന്നായി തരം തിരിക്കാം
അവലംബം
വർഗ്ഗം:കമ്പ്യൂട്ടർ പ്രോഗ്രാമിങ്ങ് വർഗ്ഗം:പ്രോഗ്രാമിങ് ഭാഷകൾ
നാരങ്ങാനം ഗ്രാമപഞ്ചായത്ത്
കേരളത്തിലെ പത്തനംതിട്ട ജില്ലയിലെ കോഴഞ്ചേരികോഴഞ്ചേരി താലൂക്കിൽ ]]പതിനാലോളം വാർഡുകളിലായി പരന്നു കിടക്കുന്ന മലയോര ഗ്രാമമാണ് നാരങ്ങാനം ഗ്രാമം. നാരങ്ങാനം ഗ്രാമത്തിലെ മടുക്കക്കുന്ന്, ജില്ലയിലെ തന്നെ ഉയരം കൂടിയ കുന്നാണ്. കൃഷിക്ക് ഇവിടത്തെ പ്രധാന തൊഴിൽ. വയൽ പരപ്പുകൾ വിവിധ കൃഷിയിടങ്ങളാക്കിയിരിക്കുന്നു. പടയണി ഗ്രാമങ്ങളായ ‌കടമ്മനിട്ടയും, നാരങ്ങാനം പടയണി ഇവിടെയാണു. കവി കടമ്മനിട്ട രാമകൃഷ്ണന്റെ യുും മുൻ ഫോക്‌ലോർ അക്കാദമി  വൈസ് ചെയർമാനും പടയണി ആചാര്യനുമായ പ്രൊഫ കടമ്മനിട്ട വാസുദേവൻ പിള്ള യുടെയും ജന്മദേശം ഇവിടെയാണ്. പമ്പാ നദി അയലത്തുകൂടെ ഒഴുകുന്നുവെങ്കിലും ചെറുകോൽ പകുതിയിൽ നിന്നും വേർപെട്ട ശേഷം ഇപ്പോൾ സ്വന്തമായി  നദിയില്ലാത്ത ഗ്രാമമാണു നാരങ്ങാനം. ലോകത്തിനുമുന്നിൽ നാരങ്ങാനം പഞ്ചായത്തിന് അഭിമാനമാണ് പൈതൃക ഗ്രാമമായ കടമ്മനിട്ട, കടമ്മനിട്ട കാവ്യശില്പം, കടമ്മനിട്ട പടയണി ഗ്രാമം, കടമ്മനിട്ട രാമകൃഷ്ണ സ്മൃതിമണ്ഡപം, മടുക്കക്കുന്ന്, എന്നിവകൾ
സഞ്ചാരികളെ ആകർഷിക്കുന്നു.
പ്രശസ്തമായ കടമ്മനിട്ട ഗ്രാമം നാരങ്ങാനം പഞ്ചായത്തിലാണ് സ്ഥിതി ചെയ്യുന്നത് ഏകദേശം 8 നൂറ്റാണ്ടുകളുടെ കാലപ്പഴക്കം കടമ്മനിട്ട ഭഗവതി  ക്ഷേത്രത്തിന് ഉണ്ട് എന്ന്  ക്ഷേത്ര ഐതിഹ്യത്തിൽ പറയപ്പെടുന്നു. പത്തു ദിവസം നീണ്ടു നിൽക്കുന്ന ലോകപ്രശസ്തമായ കടമ്മനിട്ട പടയണി ഈ ക്ഷേത്രം മുറ്റത്താണ് അരങ്ങേറുന്നത്. കലാകാരന്മാരുടെ ഒരുകേന്ദ്രമാണ് കടമ്മനിട്ട എന്ന ഗ്രാമം.
ശ്രീരാമ പ്രതിഷ്ഠിതമായ ആലുങ്കൽ തേവര്
ശ്രീരാമനും മറ്റും വനത്തിലൊളിച്ചു താമസിച്ച സമയം വച്ചാരാധന നടത്തിയ കോവിലാണ് ആലുങ്കൽ തേവരുടേത്.ഗോത്ര മൂപ്പന്മാരുടെ അധീനതയിലായിരുന്നിടം നാട്ടു രാജ്യമായി തീരുകയും നാട്ടുരാജ്യമായി വികസിക്കുകയും ക്ഷത്രിയരെ ഇടപ്രഭുക്കളായി സ്ഥാപിക്കുകയും ചെയ്തു. ഇടപ്പള്ളി സ്വരൂപം,ഒടനാട്,കൈപ്പുഴ രാജ്ഞി ഇവിടം കൈയടക്കി. അവസാനം മാർത്താണ്ഡ വർമ്മ തൃപ്പടിത്താനം നടത്തുന്നതിനു മുമ്പ് വരെ ഇടപ്പള്ളി സ്വരൂപം സാമന്തരായവരെ ദത്ത് നല്കി തുണ്ട് കാട് വെട്ടി ആലയം നിർമ്മിച്ചു നല്കി ഭരണം നടത്തുകയും കുടുംബ വിസ്തൃതി കൂടി വന്നു ക്ഷയിക്കുകയും ചെയ്തു. പിന്നീട് പന്തളത്തിന് തിരുവിതാംകൂർ കരം പിരിക്കാൻ വേണ്ടി കോട്ടയം പറമ്പ് മുതലായ മില്ലക്കാരെ ചുമതലപ്പെടുത്തുകയും ചെയ്തു.
ശ്രീരാമചന്ദ്രനാൽ പ്രതിഷ്ഠിതമായ കുടുംബ സമേതനായ പരമേശരനെയാണ് ആലുങ്കൽ തേവരെന്ന നാമത്തിൽ പ്രതിഷ്ഠിച്ചതും ഖ്യാതികേട്ടതും. പിന്നീട് അവിടെ സമ്പത്ത് കുമിഞ്ഞു കൂടിയപ്പോൾ തീവെട്ടിക്കൊള്ളക്കാരുടെ ആക്രമണത്തിൽ അവിടം നശിപ്പിച്ച് പണവും പണ്ടങ്ങളും കൈക്കലാക്കി. എന്നാൽ തിരുമുറ്റം കളരി അന്ത്യാളൻകാവ് അടപ്പക്കുന്ന് എന്നിവിടങ്ങളിൽ നിന്നും ഈ വിവരം അറിഞ്ഞ് സ്വർണ്ണവും മറ്റു സമ്പാദ്യങ്ങളും ചെമ്പുകളിലാക്കി കുളത്തിലിട്ടു. കൈയിലെടുക്കാവുന്നതുമായി നാടുവിടുകയും ചെയ്തു. യും
നാരങ്ങാനത്തിന്റെ ഏറ്റവും ഉയരം കൂടിയ  മടുക്കക്കുന്നിന്റെ മുകളിൽ നിന്നും ആലപ്പുഴ വരെയുള്ള ദൃശ്യങ്ങൾ കാണാൻ സാധിക്കും. ആ മടുക്കക്കുന്നിന്റെ ചുവട്ടിൽ ഉരുമിയാണ് പമ്പ ഒഴുകുന്നത്. അയിരൂർ അസ്ഥാനമാക്കിയും ചെറുകോൽ പകുതിയിലും കുമ്പഴ പകുതിയിലും(വില്ലേജ്) മാർത്താണ്ഡ വർമ്മയുടെ കാലത്തോളം പഴക്കമുള്ള ചില രേഖകൾ ലഭ്യവുമാണ്. പിന്നീട് നാരങ്ങാനം മഠത്തുംപടിയിൽ ആസ്ഥാനമാക്കി വില്ലേജ് പ്രവർത്തിച്ചു പിന്നീടത് ആലുങ്കലേക്ക് മാറി.
ആലുങ്കൽ തേവരുടെ അധീനതയിൽ ഗ്രാമ്യരാജ്യങ്ങളായി നിലനിന്നിരുന്നപ്പോൾ ഉണ്ടായിരുന്ന ഇടത്തിട്ട /മല്ലടി/എഴുന്നള്ളുംപുറം/മൺകോട്ട/ മുതലായ പേരുകളിൽ പ്രസിദ്ധമായ സ്ഥലത്ത് തിരുവാറന്മുളയപ്പന്റെ എഴുന്നെള്ളും പുറമായിരുന്നു എന്നും ആദ്യ കതിര് കോട്ടപ്പാറ മലയ്ച്ഛനും/തേവർക്ക്  രണ്ടാം കതിർ  നിറപുത്തരിയായി കെട്ടിയും. മൂന്നാം കതിർ ഹൃഷികേശമഠത്തിനോ സമർപ്പിച്ച ശേഷം കരവക ഒരു കെട്ടും കെട്ടിയശേഷമേ ബാക്കിയുള്ള  നെല്ല് കൊയ്തിരുന്നുള്ളു. കൊയ്ത്ത് കഴിഞ്ഞ് കൊയ്ത്തുത്സവം നടത്തുമായിരുന്നു. ഈ കൊയ്ത്തുത്സവം  വഞ്ചിപ്പാട്ടോടുകൂടിയാണ് സമാപിക്കുക. തുടർന്ന് നാടുവാഴി(ഇടപ്രഭു) ശേഖരിച്ചു വച്ചിരുന്ന നെല്ലുമായി ചിങ്ങമാസം വെള്ളം ആവുന്ന വരെ കാത്ത്
ആറന്മുള വലിയ തോട് :
കുംഭംകുഴി മുരുപ്പിൽ നിന്നും ചിറയത്ത് മലയിൽ /സൂചിമല നിന്നും ഉത്ഭവിച്ച് മഠത്തുംപടിയിൽ സംഗമിച്ച് തെക്കേമല ജില്ലാ ടൂറിസം പ്രമോഷൻ കൗൺസിലിനു സമീപത്തുകൂടി  പമ്പയിലേക്ക് ചേരുന്നതാണ്  ആറന്മുള വലിയ തോട്.
തിരുനിഴൽമാലയിൽ നാരങ്ങാനത്തെപ്പറ്റി പ്രതിപാദിക്കുന്നു. നാന്മൊഴിയുമേടം നാരങ്ങാനം എന്നതിലൂടെ നാലുവേദങ്ങളുടേയും പഠന കേന്ദ്രമായിരുന്ന ഇവിടുത്തെ ക്ഷേത്രവും, ബ്രാഹ്മണരുടെ ആധിപത്യവും കാലക്രമേണ കുറഞ്ഞു. ബ്രാഹ്മണ്യേത്ത്, നമ്പ്യാത്ത്, പയ്യക്കോട്, അറയ്ക്കൽ, നിലയ്ക്കലേത്ത് എന്നീ വീട്ടുപേരുകൾ ഇന്നും മാറ്റമില്ലാതെ തുടരുന്നു. ആയിരം ബ്രാഹ്മണർ വരുമ്പോൾ ആയിരം ബ്രാഹ്മണർ പഠനം കഴിഞ്ഞു പോയിരുന്ന സത്രമായിരുന്നു പയ്യക്കോട്.
ആലുങ്കൽ തേവരുടെ ക്ഷേത്രം നശിക്കപ്പെട്ടിട്ട് ഏറെ വർഷങ്ങൾ കഴിഞ്ഞിട്ടും ക്ഷേത്ര അവശിഷ്ടങ്ങൾ ഇന്നും പൂതക്കുഴി എംടി എൽ പി സ്കൂളിനു സമീപം കാണാനാവും. ഹോമ പറമ്പ്, ബലിക്കളം, ചെമ്പകത്തിനാൽ എന്നീ സ്ഥലങ്ങൾ നാരങ്ങാനം എന്ന ബോർഡ് പി ഡബ്ല്യു ഡി സ്ഥാപിച്ചതിന് നേരെ കാണാവുന്നതാണ്. ഇതിന്റെ വിവരണം തിരുനിഴൽമാലയിൽ അയിരൂർ ഗോവിന്ദൻ ആറന്മുളയുടെ പത്ത് പ്രതികളെപ്പറ്റി പ്രതിപാദിക്കുന്നിടത്ത് പറഞ്ഞിട്ടുണ്ട്. തിരുനിഴൽമാലയുടെ പഠനങ്ങൾ ഇപ്പോൾ ആർസി കരിപ്പത്ത്, ഡോ എം.എം.പുരുഷോത്തമൻ നായർ എന്നിവർ സംഗ്രഹിച്ചെഴുതിയിട്ടുണ്ട്.ആറന്മുളയിൽ തിരുനിഴലുഴലിച്ചയ്ക്കായി വന്ന മലയർ  രുനിഴൽമാലയിലെ പാട്ട്  കണ്ണേറ്റു നാവേറ് പാട്ടുപാടി കണ്ണൂർ കാസർകോഡ് ജില്ലകളിൽ തിരുവാറന്മുളയപ്പനെ സ്തുതിച്ച്  ജീവിക്കുന്നു.
ആധികാരിക ഗ്രന്ഥങ്ങൾ :
1.ആറന്മുള വിലാസം ഹംസപ്പാട്ട്, നെടുമ്പയിൽ കൊച്ചുകൃഷ്ണനാശാൻ
2.ഐതിഹ്യമാല, കൊട്ടാരത്തിൽ ശങ്കുണ്ണി
3.ശ്രീരംഗനാഥൻ കെപി,ആറന്മുള ഐതിഹ്യവും ,ചരിത്ര സത്യങ്ങളും
4.ഹരികുമാർ, പുഴ.കോം(ഓൺലൈൻ)
5.ആവേദകർ
പ്രധാന സ്ഥലങ്ങൾ
കണമുക്ക്, ആലുങ്കൽ, , വലിയകുളം , മഠത്തുംപടി, തോന്യ മല , ദേവിപുരം, തറ ഭാഗം, വട്ടകാവ് കക്കണ്ണിമല ,മാഹാണിമല,കാവട,കോട്ടപ്പാറ, അന്ത്യാളൻകാവ്, അഞ്ചുതോട്, വട്ടക്കാവ് , ചാന്തുരത്തിൽപടി, വളഞ്ഞിലേത്ത്പടി, പയ്യക്കോട്ട് പടി, കുംഭംകുഴി, നിരവത്ത്, തൂളികുളം, ഇവ നാരങ്ങാനത്തെ പ്രധാന സ്ഥലങ്ങളാണ്.
കടമ്മനിട്ട പടയണി ഗ്രാമം, കക്കണ്ണിമല
കേന്ദ്ര ടൂറിസം വകുപ്പിന് കീഴിലുള്ള പടയണി പരിശീലന പഠനകേന്ദ്രം കടമ്മനിട്ട ഭഗവതി ക്ഷേത്രത്തിനു സമീപം. കടമ്മനിട്ട പടയണി ഗ്രാമം, (കടമ്മനിട്ട ഗോത്രകലാകളരി) , കേരള സാംസ്കാരിക വകുപ്പിന് കീഴിലുള്ള കടമ്മനിട്ട കാവ്യശില്പം, കടമ്മനിട്ട രാമകൃഷ്ണ സ്മൃതിമണ്ഡപം, നാരങ്ങാനത്തെ മറ്റൊരു പ്രധാന അകർഷണമാണ് കക്കണ്ണിമല, ഒരു ടൂറിസ്റ്റ്‌ കേന്ദ്രം കുടിയാണിത് ശബരിമല യാത്രക്ക് എറ്റവും അനുയോജ്യ സ്ഥലം ആണ് നാരങ്ങാനം കക്കണ്ണിമല ഇത്രയും പ്രച്ചരമാക്കിയത് കൊച്ചൂഞ്ഞ് എന്ന വ്യക്തിയാണ്
കേരള സ്കൂൾ ടീച്ചേഴ്സ് അസോസിയേഷൻ
കേരളത്തിലെ ഒരു അദ്ധ്യാപക സംഘടനയാണ്‌ കേരള സ്കൂൾ ടീച്ചേഴ്സ് അസോസിയേഷൻ അഥവാ കെ.എസ്.ടി.എ.. 1991 ൽ പ്രമുഖ അദ്ധ്യാപകസംഘടനകളായിരുന്ന കെ.ജി.ടി.എ യും കെ.പി.ടി.യു വും ചേർന്ന് കേരളാ സ്ക്കൂൾ ടീച്ചേഴ്സ് അസോസിയേഷൻ എന്ന അദ്ധ്യാപകസംഘടനയ്ക്കു രൂപം നൽകി.കേരളത്തിലെ ഏറ്റവും വലിയ അദ്ധ്യാപകസംഘടനയാണ് ഇത്. അദ്ധ്യാപകലോകം എന്ന മാസിക കെ.എസ്.ടി.എ യുടെ മുഖപത്രമാണ്.
ഭാരവാഹികൾ
സംഘടനയുടെ ഇപ്പോഴത്തെ സംസ്ഥാന ഭാരവാഹികൾ:
ശരീരഭാഷ
ശരീരം കൊണ്ട് ആശയത്തെ കൂടുതൽ സംവേദനക്ഷമമാക്കുന്നതിനെയാണ് ശരീരഭാഷ എന്നു പറയുന്നത്. പ്രഭാഷണത്തിൽ ശരീരഭാഷ വളരെ പ്രധാനപ്പെട്ടതാണ്. ഇത് സംസാരിക്കുന്ന ആശയത്തെ കൂടുതൽ കാര്യക്ഷമമായി അഭിസംബോധിതരിലേക്ക് കൈമാറ്റം ചെയ്യാനാവുന്നു. അഭിനയത്തിലും വ്യക്തിസംഭാഷണങ്ങളിലുമെല്ലാം ശരീരഭാഷ വളരെ പ്രാധാന്യമർഹിക്കുന്നു
ലെനോവോ
ലെനോവോ ഗ്രൂപ്പ് ലിമിറ്റഡ്, പലപ്പോഴും ലെനോവോ (/ləˈnoʊvoʊ/ lə-NOH-voh, ചൈനീസ്: 联想) എന്ന് ചുരുക്കപ്പേരിൽ അറിയപ്പെടുന്ന, ഒരു ചൈനീസ് -അമേരിക്കൻ മൾട്ടിനാഷണൽ ടെക്‌നോളജി കമ്പനിയാണ്, ഉപഭോക്തൃ ഇലക്ട്രോണിക്‌സ്, പേഴ്‌സണൽ കമ്പ്യൂട്ടറുകൾ, സോഫ്‌റ്റ്‌വെയർ, ഡിസൈൻ, നിർമ്മാണം, വിപണനം എന്നിവയിലാണ് വൈദഗ്ദ്ധ്യം നേടിയിട്ടുള്ളത്. ബിസിനസ്സ് സൊല്യൂഷനുകളും അവയുടെ അനുബന്ധ സേവനങ്ങളും ഇതിൽ ഉൾപ്പെടുന്നു. ഡെസ്‌ക്‌ടോപ്പ് കമ്പ്യൂട്ടറുകൾ, ലാപ്‌ടോപ്പുകൾ, ടാബ്‌ലെറ്റ് കമ്പ്യൂട്ടറുകൾ, സ്‌മാർട്ട്‌ഫോണുകൾ, വർക്ക്‌സ്റ്റേഷനുകൾ, സെർവറുകൾ, സൂപ്പർ കമ്പ്യൂട്ടറുകൾ, ഇലക്ട്രോണിക് സ്‌റ്റോറേജ് ഉപകരണങ്ങൾ, ഐടി മാനേജ്‌മെന്റ് സോഫ്‌റ്റ്‌വെയർ, സ്‌മാർട്ട് ടെലിവിഷനുകൾ എന്നിവ കമ്പനി നിർമ്മിക്കുന്ന ഉൽപ്പന്നങ്ങളാണ്. ലാപ്‌ടോപ്പ് കമ്പ്യൂട്ടറുകളുടെ ഐബിഎമ്മിന്റെ തിങ്ക്‌പാഡ് ബിസിനസ്സ് ലൈൻ, ലാപ്‌ടോപ്പ് കമ്പ്യൂട്ടറുകളായ ഐഡിയപാഡ്, യോഗ, ലെജിയൻ ഉപഭോക്തൃ ലൈനുകൾ, ഡെസ്‌ക്‌ടോപ്പ് കമ്പ്യൂട്ടറുകളായ ഐഡിയ സെന്റർ, തിങ്ക് സെന്റർ ലൈനുകൾ എന്നിവ അതിന്റെ ഏറ്റവും അറിയപ്പെടുന്ന ബ്രാൻഡുകളിൽ ഉൾപ്പെടുന്നു. 2021 ജനുവരിയിലെ കണക്കനുസരിച്ച്, യൂണിറ്റ് വിൽപ്പന പ്രകാരം ലോകത്തിലെ ഏറ്റവും വലിയ പേഴ്സണൽ കമ്പ്യൂട്ടർ വെണ്ടർ ആണ് ലെനോവോ.
ചൈനീസ് അക്കാദമി ഓഫ് സയൻസസിലെ എഞ്ചിനീയർമാരുടെ ഒരു സംഘം ലെജൻഡ് എന്ന പേരിൽ 1984 നവംബർ 1 ന് ബെയ്ജിംഗിൽ ലെനോവോ സ്ഥാപിച്ചു. തുടക്കത്തിൽ ടെലിവിഷനുകളിൽ സ്പെഷ്യലൈസ് ചെയ്ത കമ്പനി കമ്പ്യൂട്ടറുകളുടെ നിർമ്മാണത്തിലേക്കും വിപണനത്തിലേക്കും കുടിയേറി. ലെനോവോ ചൈനയിലെ മാർക്കറ്റ് ലീഡറായി വളർന്നു, ഹോങ്കോംഗ് സ്റ്റോക്ക് എക്സ്ചേഞ്ചിലെ പ്രാരംഭ പബ്ലിക് ഓഫറിംഗിൽ ഏകദേശം 30 മില്യൺ യുഎസ് ഡോളർ സമാഹരിച്ചു. 1990-കൾ മുതൽ, ലെനോവോ പേഴ്‌സണൽ കമ്പ്യൂട്ടർ വിപണിയിൽ നിന്ന് കൂടുതൽ വൈവിധ്യവത്കരിക്കുകയും നിരവധി കോർപ്പറേറ്റ് ഏറ്റെടുക്കലുകൾ നടത്തുകയും ചെയ്തു, ഏറ്റവും ശ്രദ്ധേയമായത് ഐബിഎമ്മിന്റെ മിക്ക പേഴ്‌സണൽ കമ്പ്യൂട്ടർ ബിസിനസ്സും ഇന്റൽ അധിഷ്‌ഠിത സെർവർ ബിസിനസും ഏറ്റെടുക്കുകയും സംയോജിപ്പിക്കുകയും ഒപ്പം സ്വന്തം സ്‌മാർട്ട്‌ഫോൺ സൃഷ്‌ടിക്കുകയും ചെയ്തു.
ലെനോവോയ്ക്ക് 60-ലധികം രാജ്യങ്ങളിൽ പ്രവർത്തനമുണ്ട്, ഏകദേശം 180 രാജ്യങ്ങളിൽ ഉൽപ്പന്നങ്ങൾ വിൽക്കുന്നു. അതിന്റെ ആഗോള ആസ്ഥാനം ചൈനയിലെ ബെയ്ജിംഗിലാണ് സ്ഥിതി ചെയ്യുന്നത്, അതിന്റെ പ്രവർത്തന ആസ്ഥാനം യുഎസിലെ നോർത്ത് കരോലിനയിലെ മോറിസ്‌വില്ലിലാണ്. ; ഇതിന് ബീജിംഗ്, ചെങ്‌ഡു, യമാറ്റോ (കനഗാവ പ്രിഫെക്ചർ, ജപ്പാൻ), ഷാങ്ഹായ്, ഷെൻ‌ഷെൻ, മോറിസ്‌വില്ലെ (നോർത്ത് കരോലിന, യുഎസ്) എന്നിവിടങ്ങളിൽ ഗവേഷണ കേന്ദ്രങ്ങളുണ്ട്, കൂടാതെ ജാപ്പനീസ് വിപണിയിൽ പേഴ്സണൽ കമ്പ്യൂട്ടറുകൾ നിർമ്മിക്കുന്ന എൻഇസിയുടെ സംയുക്ത സംരംഭമായ ലെനോവോ എൻഇസി(NEC)ഹോൾഡിംഗ്സും ഉണ്ട്. ഐബിഎമ്മിന്റെ തിങ്ക്-ലൈൻ സംവിധാനങ്ങൾ യമാറ്റോയിലും മോറിസ്‌വില്ലിലുമായി വികസിപ്പിച്ചെടുത്തതാണ്.
1984-1993: സ്ഥാപനവും ആദ്യകാല ചരിത്രവും
1984 നവംബർ 1 ന് 200,000 യുവാൻ ഉപയോഗിച്ച് ലിയു ചുവാൻസി, പരിചയസമ്പന്നരായ പത്ത് എഞ്ചിനീയർമാരുടെ ഒരു ഗ്രൂപ്പിനൊപ്പം ലെനോവോ ഔദ്യോഗികമായി ബെയ്ജിംഗിൽ സ്ഥാപിച്ചു. അതേ ദിവസം തന്നെ ലെനോവോയുടെ സംയോജനത്തിന് ചൈനീസ് സർക്കാർ അംഗീകാരം നൽകി. ലെനോവോയുടെ സ്ഥാപകരിലൊരാളായ ജിയ സൂഫു (贾续福), കമ്പനി ആരംഭിക്കുന്നതിനുള്ള തയ്യാറെടുപ്പിന്റെ ആദ്യ മീറ്റിംഗ് അതേ വർഷം ഒക്ടോബർ 17 ന് നടന്നതായി സൂചിപ്പിച്ചു. പതിനൊന്ന് പേർ, തുടക്കം മുതലുള്ള ജീവനക്കാർ മുഴുവനും പങ്കെടുത്തു. ചൈനീസ് അക്കാദമി ഓഫ് സയൻസസിന്റെ (CAS) ഇൻസ്റ്റിറ്റ്യൂട്ട് ഓഫ് കമ്പ്യൂട്ടിംഗ് ടെക്‌നോളജിയിലെ ഓരോ സ്ഥാപകരും അംഗങ്ങളായിരുന്നു. ആരംഭ മൂലധനമായി ഉപയോഗിച്ച 200,000 യുവാൻ സെങ് മാവോചാവോ(Zeng Maochao) (曾茂朝) അംഗീകരിച്ചു. ഈ മീറ്റിംഗിൽ സമ്മതിച്ച കമ്പനിയുടെ പേര് ചൈനീസ് അക്കാദമി ഓഫ് സയൻസസ് കമ്പ്യൂട്ടർ ടെക്നോളജി റിസർച്ച് ഇൻസ്റ്റിറ്റ്യൂട്ട് ന്യൂ ടെക്നോളജി ഡെവലപ്മെന്റ് കമ്പനി എന്നായിരുന്നു.
കമ്പനി 1985 ൽ ചൈനീസ് പുതുവർഷത്തിനുശേഷം സ്ഥാപിതമായി. അതിൽ ഒരു ടെക്നോളജി, എഞ്ചിനീയറിംഗ്, അഡ്മിനിസ്ട്രേറ്റീവ്, ഓഫീസ് വകുപ്പുകൾ ഉൾപ്പെടുന്നു. ഗ്രൂപ്പ് ആദ്യം ടെലിവിഷനുകൾ ഇറക്കുമതി ചെയ്യാൻ ശ്രമിച്ചെങ്കിലും പരാജയപ്പെട്ടു. കമ്പ്യൂട്ടറുകളിൽ ഗുണനിലവാര പരിശോധന നടത്തുന്ന ഒരു കമ്പനിയായി ഇത് സ്വയം പുനർനിർമ്മിച്ചു. ഒരു ഡിജിറ്റൽ വാച്ച് മാർക്കറ്റ് ചെയ്യാനും ശ്രമിച്ചു പരാജയപ്പെട്ടു. 1990-ൽ, ലെനോവോ സ്വന്തം ബ്രാൻഡ് നാമം ഉപയോഗിച്ച് കമ്പ്യൂട്ടറുകൾ നിർമ്മിക്കാനും വിപണനം ചെയ്യാനും തുടങ്ങി.
1988 മെയ് മാസത്തിൽ, ലെനോവോ അതിന്റെ ആദ്യ റിക്രൂട്ട്‌മെന്റ് പരസ്യം ചൈന യൂത്ത് ന്യൂസിന്റെ മുൻ പേജിൽ നൽകി. അക്കാലത്ത് ചൈനയിൽ ഇത്തരം പരസ്യങ്ങൾ വളരെ വിരളമായിരുന്നു. 500 പേരിൽ നിന്ന് 280 പേരെ തൊഴിൽ പരീക്ഷ എഴുതാൻ തിരഞ്ഞെടുത്തു. ഇതിൽ 20 ഉദ്യോഗാർത്ഥികളെ നേരിട്ട് അഭിമുഖം നടത്തി. അഭിമുഖം നടത്തുന്നവർക്ക് ആദ്യം 16 പേരെ നിയമിക്കാൻ മാത്രമേ അധികാരമുണ്ടായിരുന്നുള്ളൂവെങ്കിലും 58 പേർക്ക് ഓഫറുകൾ നൽകി. പുതിയ സ്റ്റാഫിൽ ബിരുദാനന്തര ബിരുദമുള്ള 18 പേരും ബിരുദാനന്തര ബിരുദമുള്ള 37 പേരും സർവകലാശാലാ തലത്തിൽ വിദ്യാഭ്യാസമില്ലാത്ത മൂന്ന് വിദ്യാർത്ഥികളും ഉൾപ്പെടുന്നു. അവരുടെ ശരാശരി പ്രായം 26 ആയിരുന്നു. ലെനോവോയുടെ നിലവിലെ ചെയർമാനും സിഇഒയുമായ യാങ് യുവാൻകിംഗ് ആ ഗ്രൂപ്പിൽ ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടർ നിർമ്മാണകമ്പനികൾ വർഗ്ഗം:ചൈനയിൽ നിന്നുള്ള ഇലക്ട്രോണിക്സ് കമ്പനികൾ വർഗ്ഗം:ചൈനീസ് ബ്രാൻഡുകൾ വർഗ്ഗം:ചൈന ആസ്ഥാനമായുള്ള ബഹുരാഷ്ട്രകമ്പനികൾ
ദില്ലിയിലെ ഇരുമ്പുസ്തംഭം
right|thumb|ദില്ലിയിലെ ഇരുമ്പുസ്തംഭം ദില്ലിയിൽ സ്ഥിതി ചെയ്യുന്ന തുരുമ്പെടുക്കാത്ത ഇരുമ്പുസ്തംഭം, പുരാതന ഇന്ത്യയുടെ ലോഹസംസ്കരണവൈദഗ്ദ്ധ്യം വിളിച്ചോതുന്ന ഒരു ചരിത്രസ്മാരകമാണ്‌. ഖുത്ബ് മിനാറടക്കമുള്ള ചരിത്രസ്മാരകങ്ങൾ സ്ഥിതി ചെയ്യുന്ന ദക്ഷിണദില്ലിയിലെ മെഹ്റോളിയിലുള്ള ഖുത്ബ് സമുച്ചയത്തിലാണ്‌ 23 അടി ഉയരമുള്ള ഈ ഇരുമ്പ്തൂണ്‌ സ്ഥിതി ചെയ്യുന്നത്. ചന്ദ്രൻ എന്ന ഒരു ചെറുരാജാവാണ്‌ ഈ സ്തംഭം നിർമ്മിച്ചത്. നാലാം നൂറ്റാണ്ടിലെ ചന്ദ്രഗുപ്തൻ രണ്ടാമനാണ്‌ ഇദ്ദേഹം എന്നും കരുതുന്നു.
അവലംബം
വിഭാഗം:ഇന്ത്യയിലെ ചരിത്രസ്മാരകങ്ങൾ വർഗ്ഗം:ഡെൽഹിയിലെ ചരിത്രസ്മാരകങ്ങൾ
ആർ. സുഗതൻ
മുതിർന്ന കമ്മ്യൂണിസ്റ്റ് നേതാവും കേരളത്തിൽ ആദ്യകാല ട്രേഡ് യൂണിയൻ പ്രവർത്തനങ്ങൾക്ക് തുടക്കം കുറിച്ച നേതാക്കളിൽ ഒരാളുമാണ് സുഗതൻ സാർ എന്നറിയപ്പെട്ടിരുന്ന '''ആർ. സുഗതൻ''' ‌(ജ: 23 ഡിസംബർ 1901 മ: 14 ഫെബ്രുവരി 1970). ഇദ്ദേഹം രണ്ട് തവണ വീതം തിരുക്കൊച്ചി നിയമസഭയിലും കേരള നിയമസഭയിലും അംഗമായിട്ടുണ്ട്.
ആലപ്പുഴ ബോട്ട് ജെട്ടിയിൽ ചുമട്ടുകാരനായാണ് തൊഴിലാളി ജീവിതം ആരംഭിച്ചത്. മലയാളം ഹയർ പരീക്ഷ ജയിച്ചതിനുശേഷം കുറേക്കാലം അധ്യാപകനായി ജോലി നോക്കി. അയിത്തോച്ചാടന പ്രവർത്തനങ്ങളിൽ സജീവമായി പങ്കെടുത്തിരുന്നു. അതിനുശേഷം എസ്.എൻ.ഡി.പി. പ്രവർത്തകനായി. തിരുവിതാംകൂർ ലേബർ അസ്സോസ്സിയേഷനിലൂടെ തൊഴിലാളി പ്രസ്ഥാനത്തിലെത്തി. മെയ്ദിനം എന്ന കവിത എഴുതിയതിന്റെ പേരിൽ ആദ്യമായി ജയിലിലടക്കപ്പെട്ടു. 1957 ലെ ഒന്നാം കേരളനിയമസഭയിൽ കാർത്തികപ്പള്ളി നിയോജകമണ്ഡലത്തെ പ്രതിനിധീകരിച്ചു. സുഗതന്റെ കവിതകളുടെ സമാഹാരം പ്രോലിറ്റേറിയൻ കവിതകൾ എന്ന പേരിൽ പ്രസിദ്ധീകരിച്ചിട്ടുണ്ട്. 1970 ഫെബ്രുവരി 14 ന് 68ആം വയസ്സിൽ അദ്ദേഹം അന്തരിച്ചു.
ജീവിത രേഖ
ആലപ്പുഴ പട്ടണത്തിൽ ലജനത്ത് വാർഡിൽ, വെള്ളിപ്പറമ്പ് എന്ന ദരിദ്ര കുടുംബത്തിൽ വേലുവിന്റെയും കല്യാണിയുടെയും മൂത്തമകനായി 1901 ഡിസംബർ 25 ന് ജനിച്ച ആർ. അദ്ദേഹത്തിന്റെ പൂർവ്വികന്മാർ കൊല്ലത്തുനിന്നും മരപ്പണിക്കാരായി ആലപ്പുഴയിൽ കുടിയേറി പാർത്തവരായിരുന്നു. സുഗതന്റെ യഥാർത്ഥ നാമം ശ്രീധരൻ എന്നായിരുന്നു. അദ്ദേഹത്തിനു പ്രായപൂർത്തിയാവുന്നതിനു മുമ്പു തന്നെ മാതാപിതാക്കൾ അന്തരിച്ചു. ആലപ്പുഴ മുഹമ്മദൻസ് സ്കൂളിൽ അദ്ദേഹത്തെ പഠനത്തിനായി ചേർത്തത് അമ്മാവൻ രാമൻകുട്ടിയായിരുന്നതിനാൽ രാമൻകുട്ടി ശ്രീധരൻ എന്ന് പേരു ചേർക്കുകയും പിൽക്കാലത്ത് എസ്.എൻ.ഡി.പി യോഗത്തിന്റെയും ബുദ്ധമതത്തിന്റെയും പ്രചാരകനായി മാറിയപ്പോൾ അദ്ദേഹം തന്നെ സുഗതൻ എന്ന നാമം സ്വീകരിക്കുകയും അങ്ങനെ ആർ. സുഗതൻ എന്ന് അറിയപ്പെടുകയും ചെയ്തു.
ആലപ്പുഴ ബോട്ട് ജെട്ടിയിൽ യാത്രക്കാരുടെ സാധനങ്ങൾ ചുമന്നു ഒരു തൊഴിലാളിയായി ജോലി ചെയ്യേണ്ടി വന്നു. ഉപജീവനത്തിന് മറ്റു മാർഗ്ഗങ്ങൾ ഒന്നും തന്നെയുണ്ടായിരുന്നില്ല. സുഗതൻ അക്കാലത്തെ എഴാംക്ലാസ്സ് പബ്ലിക്ക് പരീക്ഷ പാസ്സാകുകവഴി സംസ്കൃതത്തിലും ഇംഗ്ലീഷിലും പ്രാവീണ്യം നേടുകയും അദ്ധ്യാപക നിയമനത്തിനായുള്ള യോഗ്യത നേടുകയും ചെയ്തു. പട്ടിണിയെത്തുടർന്ന് വിദ്യാഭ്യാസം തുടരാനാവാതെ ബ്രിട്ടീഷ് ഉടമസ്ഥതയിലുള്ള  വോൾക്കട്ട് എന്ന കയർ കമ്പനിയിൽ തൊഴിലാളിയായി ചേർന്നു. തുടർന്ന് പ്രൈമറി സ്കൂൾ അദ്ധ്യാപകനായി ജോലി ലഭിച്ചു. ആലപ്പുഴയിലെ കാഞ്ഞിരംചിറ എന്ന സ്ഥലത്തെ ഒരു കുടുംബസ്കൂളിൽ അധ്യാപകനായി 15 വർഷം ജോലി ചെയ്തു. നന്നായി വായിക്കുകയും,പഠിക്കുകയും ചെയ്ത സുഗതൻ പെട്ടെന്നു തന്നെ പേരെടുത്ത ഒരു അധ്യാപകനായി മാറി. അവിവാഹിതനായിരുന്ന അദ്ദേഹം 68 ആമത്തെ വയസ്സിൽ അന്തരിച്ചു.
സംഘടനാ ജീവിതം
സംഘടനാ പ്രവർത്തനത്തിന്റെ ആദ്യ നാളുകളിൽ എസ്.എൻ.ഡി.പി. യോഗത്തിന്റെ പ്രവർത്തനത്തിനാകുകയും "ജാതിവേണ്ട, മതം വേണ്ട, ദൈവം വേണ്ട മനുഷ്യന് " എന്ന സഹോദരനയ്യപ്പന്റെ മുദ്രാവാക്യത്തിൽ ആകൃഷ്ടനായി യുവജനസമാജം എന്ന പേരിൽ ഒരു സഹോദരസംഘം രൂപീകരിക്കുന്നതിന് സുഗതൻ നേതൃത്വം നൽകുകയും ചെയ്തു. തുടർന്ന് ബുദ്ധമത പ്രചാരകനുമായി. യുക്തിവാദി പത്രത്തിലെ എം.സി.ജോസഫ്,സഹോദരൻ അയ്യപ്പൻ തുടങ്ങിയവരുമായുള്ള അടുപ്പം വിപ്ലവകരമായ ചിന്താഗതി അദ്ദേഹത്തിൽ വള‍ത്തി. 1924 ൽ അസ്സോസിയേഷൻ എന്ന പേരിൽ തൊഴിലാളികളുടെ വായനശാലയും തൊഴിലാളികൾക്കായി നിശാപാഠശാലയും ആരംഭിച്ചു. നിവർത്തന പ്രക്ഷോഭത്തിലും സജീവ പങ്കുവഹിച്ചു. അയിത്തോച്ചാടന പ്രവർത്തനങ്ങളിൽ അദ്ദേഹം ഗൗരവമായി ഇടപെട്ടു. സവർണ്ണർക്കുമാത്രമായുള്ള ഭക്ഷ്യശാലകളിലും മറ്റും അവർണ്ണർക്കുകൂടി പ്രവേശനം ലഭിക്കാൻ അദ്ദേഹം സുഹൃത്തുക്കളോടൊപ്പം ഇത്തരം സ്ഥലങ്ങൾ പിക്കറ്റ് ചെയ്തു.
രാഷ്ട്രീയ ജീവിതം
ആലപ്പുഴയിൽ പ്രവർത്തിച്ചിരുന്ന തിരുവിതാംകൂർ ലേബർ അസ്സോസ്സിയേഷനുമായി ബന്ധപ്പെട്ടതോടെയാണ് സുഗതന്റെ രാഷ്ട്രീയ ജീവിതം ആരംഭിക്കുന്നത്. അസ്സോസ്സിയേഷൻ നടത്തിയിരുന്ന നിശാപാഠശാലയിൽ ക്ലാസ്സെടുക്കാൻ സുഗതൻ സാറിനെ ഭാരവാഹികൾ ക്ഷണിച്ചു. 1930 ലേബേഴ്സ് പരസ്പര സഹായസഹകരണസംഘങ്ങളുടെ സെക്രട്ടറിയായി തിരഞ്ഞെടുക്കപ്പെട്ടു. 1935 ൽ കോഴിക്കോട് പി.കൃഷ്ണപിള്ളയുടെ നേതൃത്വത്തിൽ നടന്ന ഒന്നാം അഖിലകേരള തൊഴിലാളി യൂണിയൻ സമ്മേളനത്തിൽ തിരുവിതാംകൂർ ലേബർ അസോസിയേഷന്റെ പ്രതിനിധിയായി പങ്കെടുത്തു. 1936 ൽ ലേബർ അസ്സോസ്സിയേഷൻ സെക്രട്ടറിയായി തിരഞ്ഞെടുക്കപ്പെട്ടു. അതേ വർഷം നടന്ന കയർഫാക്ടറി തൊഴിലാളി പണിമുടക്കുമായി ബന്ധപ്പെട്ട് ആദ്യമായി അറസ്റ്റിലായി. തിരുവിതാംകൂർ സ്റ്റേറ്റ് കോൺഗ്രസ്സ് നിലവിൽ വന്നപ്പോൾ അതിൽ അംഗമായി. അതോടെ കയർഫാക്ടറിതൊഴിലാളികളുടെ പണിമുടക്ക്, നാവികതൊഴിലാളി പണിമുടക്ക്, ഉത്തരവാദസമരത്തിനുവേണ്ടിയുള്ള പ്രക്ഷോഭം എന്നിങ്ങനെ സമരപരമ്പരകൾക്കു നേതൃത്വം നൽകി.
രണ്ടാം ലോകമഹായുദ്ധത്തെത്തുടർന്ന് വിലക്കയറ്റവും ക്ഷാമവും രൂക്ഷമായപ്പോൾ, കരിഞ്ചന്തക്കും പൂഴ്ത്തിവെയ്പിനുമെതിരേ സുഗതന്റെ നേതൃത്വത്തിൽ സമരം ആരംഭിച്ചു. പ്രക്ഷോഭം അധികാരികൾക്ക് തലവേദനയായപ്പോൾ സുഗതനെ സമരരംഗത്ത് നിന്നും ഒഴിവാക്കാനായി അധികാരികൾ അദ്ദേഹമെഴുതിയ മെയ്ദിനം എന്ന കവിതയുടെ പേരിൽ രാജ്യദ്രോഹക്കുറ്റം ചാർത്തി അറസ്റ്റ് ചെയ്ത് ജയിലിലടച്ചു. മൂന്നുവർഷത്തേക്കായിരുന്നു തടവുശിക്ഷ.
ആലപ്പുഴ, കൊല്ലം ജില്ലകളിലെ കയർ ഫാക്ടറിത്തൊഴിലാളികളെ സംഘടിപ്പിക്കുകയും സമരങ്ങൾ നയിക്കുകയും സ്വാതന്ത്ര്യ സമര പ്രസ്ഥാനത്തിൽ പങ്കെടുക്കുകയും ചെയ്തതിന്റെ പേരിൽ നാലരക്കൊല്ലക്കാലം ജയിലിലും ലോക്കപ്പിലുമായി അദ്ദേഹത്തിന് തടവിൽ കിടക്കേണ്ടിവന്നു. 1938 ജൂലൈയിൽ തിരുവിതാംകൂർ ട്രേഡ് യൂണിയൻ നിയമം നടപ്പിലായപ്പോൾ ഒന്നാം നമ്പർ യൂണിയനായി രജിസ്റ്റർ ചെയ്തത് സുഗതൻ സാർ നേതൃത്വം നൽകിയിരുന്ന തിരുവിതാംകൂർ കയർ ഫാക്ടറി വർക്കേഴ്സ് യൂണിയനായിരുന്നു. ഓൾ ട്രാവൻകൂർ ട്രേഡ് യൂണിയൻ കോൺഗ്രസിന്റെ ജനറൽ സെക്രട്ടറി; അഖില കേരള ട്രേഡ് യൂണിയൻ കോൺഗ്രസിന്റെ വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിരുന്നു. 1938-ൽ തിരുവിതാംകൂർ സ്റ്റേറ്റ് കോൺഗ്രസിലൂടെ സജീവ രാഷ്ട്രീയത്തിൽ പ്രവർത്തിക്കാനാരംഭിച്ചു. 1939-ൽ ആർ. സുഗതൻ കമ്മ്യൂണിസ്റ്റ് പാർട്ടിയിലംഗമായി. ജന്മാവകാശമായി ലഭിച്ച സ്വത്തുവകകൾ കമ്മ്യൂണിസ്റ്റ് പാർട്ടിക്ക് ഇദ്ദേഹം നൽകുകയുണ്ടായി. മരണം വരെ സി.പി.ഐ സംസ്ഥാന കൗൺസിലിൽ അംഗമായിരുന്നു.
നിയമസഭാംഗം
1952 ലും 1954 ലും തിരു - കൊച്ചി നിയമ സഭയിലേക്കും 1957 ലും  1960 ലും കേരള നിയമസഭയിലേക്കും അദ്ദേഹം തെരഞ്ഞെടുക്കപ്പെട്ടു. 1952-ൽ ആലപ്പുഴയിൽ നിന്നും 1954-ൽ മാരാരിക്കുളത്തു നിന്നുമാണ് ഇദ്ദേഹം തിരുക്കൊച്ചി നിയമസഭയിലേക്കെത്തിയത്. ഒന്നും രണ്ടും കേരളനിയമസഭകളിൽ കാർത്തികപ്പള്ളി നിയോജകമണ്ഡലത്തിൽ നിന്നാണ് കമ്മ്യൂണിസ്റ്റ് പാർട്ടിയുടെ സ്ഥാനാർത്ഥിയായി ഇദ്ദേഹം തിരഞ്ഞെടുക്കപ്പെട്ടത്.
അവലംബം
വർഗ്ഗം:1901-ൽ ജനിച്ചവർ വർഗ്ഗം:ഡിസംബർ 23-ന് ജനിച്ചവർ വർഗ്ഗം:1923-ൽ മരിച്ചവർ വർഗ്ഗം:ഫെബ്രുവരി 14-ന് മരിച്ചവർ വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ
രമേശ് പവാർ
ഒരു ഇന്ത്യൻ ക്രിക്കറ്ററാണ് രമേഷ് രാജാറാം പവാർ. 1978 മെയ് 20ന് മഹാരഷ്ട്രയിലെ മുംബൈയിൽ ജനിച്ചു്. വലംകയ്യൻ ബാറ്റ്സ്മാനും വലംകയ്യൻ ഓഫ് സ്പിൻ ബൗളറുമാണ്. നാഷണൽ ക്രിക്കറ്റ് അക്കാഡമി പ്രവർത്തനമാരംഭിച്ച വർഷം(2000) പരിശീലനത്തിനായി തിരഞ്ഞെടുത്തവരിൽ പവാറും ഉൾപ്പെട്ടിരുന്നു. ആഭ്യന്തര ക്രിക്കറ്റിലെ അരങ്ങേറ്റം മുതൽ സ്ഥിരതയുള്ള പ്രകടനത്തോടെ പവാർ ഇന്ത്യൻ സെലക്ടരുടെ ശ്രദ്ധ നേടി. 2002-2003ലെ മുംബൈയുടെ രഞ്ജി ട്രോഫി വിജയത്തിൽ പവാർ പ്രധാന പങ്ക് വഹിച്ചു. ആ ടൂർനമെന്റിൽ 20 വിക്കറ്റുകളെടുത്ത പവാർ 46 ശരാശരിയിൽ 418 റൺസും നേടി. 2004ൽ നടന്ന ഇന്ത്യയുടെ‍ പാകിസ്താൻ പര്യടനത്തിൽ പവാർ ഏകദിനത്തിൽ അരങ്ങേറ്റം നടത്തി. 2007 ജനുവരിയിൽ പരിക്കിനേത്തുടർന്ന് ദേശീയ ടീമിൽ നിന്ന് പുറത്തായി.
അവലംബം
വർഗ്ഗം:1978-ൽ ജനിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
ജെഫ്രി ഗുറുമുയി യുനുപിംഗു
പ്രമുഖ ആസ്ത്രേലിയൻ ആദിവാസി ഗായകനാണ് ജെഫ്രി ഗുറുമുയി യുനുപിംഗു(ജനനം : 1970). യോൾങു ഭാഷയിലാണ് ഇദ്ദേഹത്തിന്റ ഗാനാലാപനം.
ജീവിതരേഖ
വടക്കൻ ആസ്ട്രേലിയയിലെ എൽക്കോ ദ്വീപിലാണ് ഗുറുമുയി ജനിച്ചത്. യോള്ങുവിലെ ഗുമാജ് വിഭാഗക്കാരനായ ഗുറുമുയി ജന്മനാ അന്ധനാണ്.
പുറം കണ്ണികൾ
വർഗ്ഗം:ഓസ്ട്രേലിയൻ ആദിവാസി ഗായകർ വർഗ്ഗം:1971-ൽ ജനിച്ചവർ
കേരള സാഹിത്യ ചരിത്രം
മലയാള ഭാഷയുടെ ഉല്പത്തി മുതൽ പരിഗണനാർഹമായ വിഷയങ്ങൾ എല്ലാം വളരെ വിശദമായി പ്രതിപാദിക്കുന്ന ഒരു ഗ്രന്ഥമാണ്  കേരള സാഹിത്യ ചരിത്രം . ആധുനിക മലയാള കവിത്രയത്തിൽപ്പെട്ട മഹാകവി ഉള്ളൂർ എസ്. പരമേശ്വരയ്യർ ആണ് ഈ പുസ്തകം രചിച്ചത്. ഏഴു വാല്യങ്ങളിലായി എഴുതപ്പെട്ടിട്ടുള്ള ഈ പുസ്തകം കേരള സർവ്വകലാശാല അഞ്ചു വാല്യങ്ങളായാണ് 1950-ൽ പ്രസിദ്ധീകരിച്ചത്.
പുറം കണ്ണികൾ
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ ചരിത്രം വർഗ്ഗം:കേരളസാഹിത്യം
നിക്കോൺ ഡി40
2006 നവംബർ 16-ന് നിക്കോൺ പ്രഖ്യാപിച്ച തുടക്കക്കാർക്കായുള്ള ഡിജിറ്റൽ എസ്.എൽ.ആർ ക്യാമറയാണ് ഡി40. ഇതിനു മുൻപ് നൈക്കണിന്റെ തുടക്കക്കാർക്കുള്ള ക്യാമറയായിരുന്ന ഡി50-യിൽ കാലികമായ മാറ്റങ്ങൾ വരുത്തിയാണ് ഡി40 പുറത്തിറക്കിയത്. വിലയും ഭാരവും കുറയ്ക്കാനായി ക്യാമറയ്ക്ക് അകത്തുള്ള മോട്ടോർ ഒഴിവാക്കിയതായിരുന്നു അതിൽ മുഖ്യം. ഡി40-ക്ക് വേണ്ടി 18-55 mm G-II എന്ന കിറ്റ് ലെൻസും ഇതിനോടനുബന്ധിച്ച് നിക്കോൺ പുറത്തിറക്കുകയുണ്ടായി. . നിക്കോൺ ഡി80-യുടെ പകുതി വില മാത്രം ഉണ്ടായിരുന്ന ഡി40 കൊണ്ട് പുതുതായി എസ്.എൽ.ആർ ക്യാമറ വാങ്ങുന്ന അധികം സാങ്കേതിക പരിജ്ഞാനം ഇല്ലാത്ത ഉപഭോക്താക്കളെയാണ് നിക്കോൺ ലക്ഷ്യമിട്ടത്. ആറ് മെഗാപിക്സൽ മാത്രം ഉണ്ടായിരുന്ന ഡി40 സെൻസറ് 10 മെഗാപിക്സൽ ആക്കി ഉയർത്തി ഡി40എക്സ് എന്ന പേരിൽ 2007 മാർച്ച് 6-ന് നിക്കോൺ മറ്റൊരു മോഡലും പുറത്തിറക്കി.
ക്യാമറയ്ക്ക് അകത്തുള്ള മോട്ടോർ ഒഴിവാക്കി നിക്കോൺ പുറത്തിറക്കിയ ആദ്യ ഡിജിറ്റൽ എസ്.എൽ.ആറ് ആണ് ഡി40. പിന്നീട് ഡി40എക്സ്, ഡി60, ഡി3000, ഡി5000 എന്നീ ക്യാമറകളും ഈ പ്രത്യേകതയുമായി പുറത്തിറക്കി. ഇവയിൽ AF-S അല്ലെങ്കിൽ AF-I എന്ന തരം എഫ്-മൗണ്ട് ലെൻസ് മാത്രമേ ഓട്ടോഫോക്കസ്സ് ചെയ്യുകയുള്ളൂ എന്നതാണ് ഇവയുടെ പോരായ്മ.
നിക്കോണിന്റെ ഡിജിറ്റൽ എസ്.എൽ.ആർ ഛായാഗ്രാഹികളിൽ ഏറ്റവും വിലകുറഞ്ഞതും ഭാരം കുറഞ്ഞതുമായ ക്യാമറയാണ് ഡി40.
ഡി40എക്സ്
2007 മാർച്ച് 6-ന് നൈക്കൺ ഡി40എക്സ് എന്ന പുതിയ ക്യാമറ പുറത്തിറക്കി. ഡി40യുമായി കാഴ്ചയിൽ ഒരു വ്യത്യാസവുമില്ലാതിരുന്ന ഡി40എക്സിന് ഡി40യിൽ നിന്ന് വ്യത്യസ്തമായി 10 മെഗാപിക്സൽ സെൻസറും, സെക്കന്റിൽ 3 ചിത്രം വരെ എടുക്കാനുള്ള കഴിവും, ISO 100 എന്ന കുറഞ്ഞ കുറഞ്ഞ വെളിച്ചത്തിലും ചിത്രം എടുക്കാനുള്ള കഴിവും ഉണ്ടായിരുന്നു. കൂടാതെ ഡി40യുടെ 1/500 സെക്കന്റ് എന്ന ഫ്ലാഷ് സിങ്ക് വേഗത ഡി40എക്സിൽ 1/200 സെക്കന്റുകൾ എന്നും ഉയർത്തുകയുണ്ടായി.
അവലംബം
വർഗ്ഗം:നിക്കോൺ ക്യാമറകൾ
ടാലസ്
ചെങ്കുത്തായ മലയടിവാരത്തിൽ കാണപ്പെടുന്ന അപക്ഷയജന്യ ശിലാജീർണാവശിഷ്ടമാണ് ടാലസ്. രാസീയ-ഭൗതിക അപക്ഷയ പ്രക്രിയകളുടെ സംയുക്ത പ്രവർത്തനഫലമാണ് ടാലസ് നിക്ഷേപം. തുടർച്ചയായ താപവ്യതിയാനവും ശിലാവിള്ളലുകളിൽ തങ്ങി നിൽക്കുന്ന ജലത്തിന്റെ ഘനീകരണവും മറ്റും ശിലകളുടെ അപക്ഷയ പ്രക്രിയയുടെ തോത് വർധിപ്പിക്കുകയും, അപക്ഷയത്തിന്റെ പാരമ്യതയിൽ ശിലാപാളികൾ പൊട്ടിപ്പിളർന്ന് വിവിധ സാന്ദ്രതയിലുള്ള ശകലങ്ങളായി നീക്കം ചെയ്യപ്പെടുകയും ചെയ്യുന്നു. അപക്ഷയ ജന്യശിലാശകലങ്ങൾ പർവതപാർശ്വങ്ങളിലൂടെ താഴേക്ക് നീങ്ങുന്ന പ്രക്രിയയാണ് 'ടാലസ് ക്രീപ്പ്' (Talus) എന്നറിയപ്പെടുന്നത്. ഹിമാനികളുടെ ആകൃതിയിലും രൂപത്തിലും സഞ്ചരിക്കുന്ന ടാലസിനെ 'ടാലസ് ഹിമാനി' (Talus glacier) എന്നു വിശേഷിപ്പിക്കുന്നു.
ചായ്മാനം വളരെ കൂടിയ ടാലസ് നിക്ഷേപത്തിന്റെ ഉപരിഭാഗം പൊതുവേ സാന്ദ്രത കൂടിയ ശിലാഘടകങ്ങൾ കൊണ്ട് മൂടപ്പെട്ടിരിക്കുന്നു. സാന്ദ്രത കുറഞ്ഞ ശിലാശകലങ്ങൾ നിറഞ്ഞതാണ് അടിത്തട്ട്. ശൈത്യമേഖലകളിലെ ടാലസ് നിക്ഷേപങ്ങളിൽ മഞ്ഞുകട്ടകളും കാണാം. ടാലസിന്റെ സാന്ദ്രീകരണം ചിലപ്പോൾ 'ബ്രസിയ' എന്ന ശിലയുടെ രൂപീകരണത്തിന് നിദാനമായേക്കാം. ടാലസ് നിക്ഷേപത്തിന്റെ ചരിവ് മിക്കപ്പോഴും തിരശ്ചീനതലത്തിൽ നിന്ന് 35°-ൽ ആയിരിക്കും.
സി. ശരത്ചന്ദ്രൻ
കേരളത്തിലെ പ്രമുഖ ഡോക്യുമെന്ററി സംവിധായകനും പരിസ്ഥിതി പ്രവർത്തകനും സിനിമ-ആക്ടിവിസ്റ്റുമായിരുന്നു '''സി. ശരത്ചന്ദ്രൻ'''(ഫെബ്രുവരി 16 1958 - ഏപ്രിൽ 1 2010).
ജീവിതരേഖ
1958 ഫെബ്രുവരി 16-നു് ജനിച്ചു. തിരുവനന്തപുരത്തെ എം.ജി കോളേജിലും തലശ്ശേരിയിലെ ധർമ്മടത്തുമായിരുന്നു വിദ്യാഭ്യാസം. വിദ്യാർത്ഥിജീവിതകാലത്ത് അടിയന്തരാവസ്ഥയ്ക്കെതിരെയുള്ള സമരങ്ങളുമായി ബന്ധപ്പെട്ട് പ്രവർത്തിച്ചിരുന്നു. കൊച്ചിയിൽ നിന്നും പ്രസിദ്ധീകരിച്ചിരുന്ന ‘സംക്രമണം’ മാസികയുമായി ബന്ധപ്പെട്ടും പ്രവർത്തിച്ചിരുന്നു. VIBGYOR ചലച്ചിത്രമേളയുടെ പ്രാരംഭപ്രവർത്തകരിലൊരാളും സംഘാടകനുമാണിദ്ദേഹം. പ്ലാച്ചിമടയെക്കുറിച്ച് ആയിരം ദിനങ്ങളും ഒരു സ്വപ്നവും (1000 days and a Dream) എന്ന പേരിൽ പി ബാബുരാജിനോടൊപ്പം ശരത്ചന്ദ്രൻ സംവിധാനം ചെയ്ത  ഡോക്യുമെന്ററി ദേശീയ പുരസ്‌കാരത്തിന് പരിഗണിച്ചിരുന്നു. 2010 ഏപ്രിൽ 1-ന് തീവണ്ടിയിൽ നിന്ന് വീണു മരിച്ചു.
പ്രവർത്തനമേഖലകൾ
സൈലന്റ്‍വാലിയിൽ നിർമ്മിക്കാൻ ഉദ്ദേശിച്ച ഹൈഡ്രോ ഇലൿട്രിക്കൽ പദ്ധതി ഉണ്ടാക്കുവാൻ ഇടയുള്ള പാരിസ്ഥിതികനാശം ചൂണ്ടിക്കാട്ടി നടന്ന സമരങ്ങളിൽ ശരത്ചന്ദ്രൻ സജീവപങ്കാളിത്തം വഹിച്ചു. ഇന്ത്യൻ സിനിമയിലെ മഹാരഥന്മാരായ സംവിധായകർ ജി. അരവിന്ദൻ, ജോൺ അബ്രഹാം എന്നിവരുടെ ചലച്ചിത്രനിർമ്മാണങ്ങളിൽ സഹായിയായി പങ്കെടുത്തു. ജോൺ അബ്രഹാമിന്റെ നേതൃത്വത്തിൽ വാണിജ്യപരമായ ചലച്ചിത്രനിർമ്മാണത്തിനെതിരെ ജനകീയസിനിമാ നിർമ്മാണത്തിനുള്ള ശ്രമങ്ങൾ ഒഡേസ്സ ഫിലിം സൊസൈറ്റിയുടെ നേതൃത്വത്തിൽ നടക്കുമ്പോൾ അതിൽ നിന്നും പ്രചോദനം ഉൾക്കൊണ്ട് ഡയറക്ട് സിനിമ എന്ന സങ്കല്പം അടിസ്ഥാനമാക്കി സിനിമകളുമായി ജനങ്ങളുടെ ഇടയിലേക്ക് ഇറങ്ങി. 1998-ൽ വിഎച്ച്എസ് ക്യാമറയും വീഡിയോ പ്രൊജക്ടറുമായി പ്രവർത്തനം ആരംഭിച്ചു. അഞ്ച് വീഡിയോ ഡോക്യുമെന്ററികൾ നിർമ്മിക്കുകയും അവയുമായി ഗ്രാമങ്ങളിലും നഗരങ്ങളിലും കോളേജ് ക്യാമ്പസുകളിലും സ്വന്തം പ്രൊജക്ടറുമായി പ്രദർശനം നടത്തി. പരിസ്ഥിതി, പൗരാവകാശം, സാമൂഹികപ്രശ്നങ്ങൾ എന്നിവയിൽ കേരളീയസമൂഹത്തിൽ അവബോധം വ്യാപകമാക്കുന്നതിൽ ശരത്ചന്ദ്രന്റെ ചലച്ചിത്രങ്ങളും അവയുടെ പ്രദർശനങ്ങളും നിർണ്ണായകമായ പങ്ക് വഹിച്ചു. പി. ബാബുരാജുമായി ചേർന്ന് നിർമ്മിച്ച ഡോക്യുമെന്ററികൾ അന്തർദ്ദേശീയശ്രദ്ധനേടിയിട്ടുണ്ട്.
പുറമെ നിന്നുള്ള കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം: 2010-ൽ മരിച്ചവർ വർഗ്ഗം:ഫെബ്രുവരി 16-ന് ജനിച്ചവർ വർഗ്ഗം:ഏപ്രിൽ 1-ന് മരിച്ചവർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
കേങ്കർ (ലോകസഭാമണ്ഡലം)
മദ്ധ്യ ഇന്ത്യയിലെ ഛത്തീസ്ഗഡ്സംസ്ഥാനത്തെ  11 ലോകസഭാമണ്ഡലങ്ങളിൽ ഒന്നാണ് കാങ്കർ ലോകസഭാമണ്ഡലം.2019ൽ നടന്ന തെരഞ്ഞേടുപ്പിൽ മോഹൻ മാണ്ഡവി എന്ന ബിജെപി സ്താനാർത്ഥി യാണ് തെരഞ്ഞെടുക്കപ്പെട്ടത്.
നിയമസഭാമണ്ഡലങ്ങൾ
കാങ്കർ ലോക്സഭാ നിയോജകമണ്ഡലം പട്ടികവർഗ (എസ്ടി) സ്ഥാനാർത്ഥികൾക്കായി നീക്കിവച്ചിരിക്കുന്നു. ഇത് ഇനിപ്പറയുന്ന അസംബ്ലി സെഗ്‌മെന്റുകൾ ഉൾക്കൊള്ളുന്നു:
സിഹാവ നിയോജകമണ്ഡലം ധാംതാരി ജില്ലയിലാണ്. സഞ്ജരി ബലോദ്, ഡോണ്ടി ലോഹാര, ഗുണ്ടർ‌ഡെഹി എന്നിവരാണ് ബലോദ് ജില്ലയിലുള്ളത്. അന്തഗഡ്, ഭാനുപ്രതാപ് പൂർ, കാങ്കർ എന്നിവ കാങ്കർ ജില്ലയെ ഉൾക്കൊള്ളുന്നു. കോണ്ടഗാവ് ജില്ലയുടെ ഭാഗമാണ് കേശ്കൽ മണ്ഡലം. സഞ്ജരി ബലോദ്, ഗുണ്ടർദേഹി എന്നിവരൊഴികെ എല്ലാ നിയമസഭാ മണ്ഡലങ്ങളും പട്ടികവർഗ (എസ്ടി) സ്ഥാനാർത്ഥികൾക്കായി നീക്കിവച്ചിരിക്കുന്നു.
പരാമർശങ്ങൾ
വർഗ്ഗം:ഛത്തീസ്ഗഡിലെ ലോകസഭാമണ്ഡലങ്ങൾ വർഗ്ഗം:കേങ്കർ ജില്ല വർഗ്ഗം:ദുർഗ് വർഗ്ഗം:ബലോദ്
ചംബൽ നദി
മദ്ധ്യേന്ത്യയിലെ ഒരു നദിയാണ് ചംബൽ. യമുനാ നദിയുടെ ഒരു പോഷകനദിയാണിത്. പുരാണങ്ങളിൽ ചർമ്മണ്വദി നദി എന്ന് ഈ നദി അറിയപ്പെടുന്നു. ഇന്ത്യയിലെ അധികമായി മലിനീകരിക്കപ്പെട്ടിട്ടില്ലാത്ത നദികളിലൊന്നാണിത്. നദിയുടെ 400 കിലോമീറ്ററിലധികം ചംബൽ വന്യജീവി സം‌രക്ഷണ കേന്ദ്രത്തിനകത്താണ് സ്ഥിതിചെയ്യുന്നത്. പുരാണപ്രസിദ്ധമായ ഷിപ്ര നദി ചമ്പൽ നദിയിലാണ് സംഗമിക്കുന്നത്.
ഉദ്ഭവം
മദ്ധ്യപ്രദേശിൽ ഇൻഡോറിനടുത്തിള്ള മഹൂ പട്ടണത്തിൽ വിന്ധ്യ പർവതനിരയുടെ തെക്കൻ ചരിവിലാണ് ഇതിന്റെ ഉദ്ഭവം.
പ്രയാണം
മദ്ധ്യപ്രദേശിലൂടെ വടക്ക്-വടക്ക് കിഴക്കൻ ദിശയിൽ ഒഴുകിയശേഷം രാജസ്ഥാനിലൂടെ സഞ്ചരിക്കുന്നു. പിന്നീട് രാജസ്ഥാനും മദ്ധ്യപ്രദേശിനുമിടയിൽ ഒരു അതിർത്തി സൃഷ്ടിച്ചുകൊണ്ട് ഒഴുകുന്നു. അതിനുശേഷം തെക്ക് കിഴക്കൻ ദിശയിലേക്ക് തിരിഞ്ഞ് ഉത്തർപ്രദേശിൽവച്ച് യമുനയോട് ചേരുന്നു.
വർഗ്ഗം:ഇന്ത്യയിലെ നദികൾ വർഗ്ഗം:മധ്യപ്രദേശിലെ നദികൾ
സുൽത്താൻപൂർ ദേശീയോദ്യാനം
ഹരിയാണ സംസ്ഥാനത്തിലെ ഗുഡ്‌ഗാവ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് സുൽത്താൻപൂർ ദേശീയോദ്യാനം. 1989-ലാണ് ഇത് നിലവിൽ വന്നത്. 1972-ൽ ഈ പ്രദേശത്തെ ഒരു പക്ഷി സങ്കേതമായി പ്രഖ്യാപിച്ചിരുന്നു. വെറും 1.43 ചതുരശ്ര കിലോമീറ്റർ മാത്രമാണ് ഉദ്യാനത്തിന്റെ വിസ്തൃതി.
ജന്തുജാലങ്ങൾ
250-ലധികം പക്ഷികളുടെ ആവാസകേന്ദ്രമാണിവിടം. എല്ലാ വർഷവും 100-ലധികം ഇനങ്ങളില്പ്പെട്ട ദേശാടനപ്പക്ഷികൾ ഇവിടെയെത്തുന്നു. ഫ്ലെമിംഗോ, സാരസ് കൊക്ക്, ഐസിസ് തുടങ്ങിയവ അവയിൽ ചിലതാണ്. കൃഷ്ണമൃഗം, നീൽഗായ്, ഹോഗ് മാന്‍, സാംബർ, ഹണിബാഡ്ജർ, പുലി തുടങ്ങിയവയെയും ഇവിടെ കാണാം.
ബാഹ്യ ലിങ്കുകൾ
വിഭാഗം:ഹരിയാണയിലെ ദേശീയോദ്യാനങ്ങൾ
മോഹൻ മാണ്ഡവി
മോഹൻ മാണ്ഡവി ഒരു ഇന്ത്യൻ രാഷ്ട്രീയക്കാരനാണ്. 2019 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടി അംഗമായി ഛത്തീസ്ഗഡ്ലെ കാങ്കറിൽ നിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു.
ജീവിതരേഖ
പിതാവ് പ്രഹാദ് സിങ് മാണ്ഡവി. 1958ൽ ജനനം കേങ്കർ ഗവ. കോളജിൽ നിന്നും ബിരുദാരനതര 1989ൽ പണ്ഡിറ്റ് രവിശങ്കർ യൂണിവേഴ്സിറ്റിയിൽ നിന്നുമാണ്. ബിരുദമെടുത്തത്
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ വർഗ്ഗം:പതിനേഴാം ലോക്‌സഭയിലെ ഛത്തീസ്ഗഡിൽ നിന്നുള്ള അംഗങ്ങൾ
ദൗസ ജില്ല
രാജസ്ഥാൻ സംസ്ഥാനത്തിലെ ഒരു ജില്ലയാണ് ദൗസ ജില്ല. 1991-ൽ ജില്ല രൂപീകരിക്കപ്പെട്ടു. ജില്ലയുടെ ആസ്ഥാനം ദൗസ പട്ടണമാണ്. അതിരുകൾ:
ഭൂമിശാസ്ത്രം
ആരവല്ലി നിരകളുടെ തുടർച്ചയായ മലനിരകൾ (ഉയരം സു. 200 മീ.) ഈ ജില്ലയിലുണ്ട്. മണലും കാറ്റിനാൽ നിക്ഷേപിക്കപ്പെടുന്ന മണൽ മണ്ണും എക്കൽ മണ്ണും സമൃദ്ധമായി കാണപ്പെടുന്ന ഇവിടെ വനങ്ങൾ പൊതുവേ കുറവാണ്. ബൻഗംഗയും മോറെലുമാണ് പ്രധാന നദികൾ. ജയ്പൂർ നഗരത്തിന്റെ പ്രധാന ശുദ്ധജല സ്രോതസ്സാണ് ബൻഗംഗ നദി.
കൃഷിയും വ്യവസായവും
മുഖ്യമായും മഴയെ ആശ്രയിച്ചുള്ള കൃഷിയാണ് ജില്ലയിലേത്. ജലസേചനത്തിനുവേണ്ടി കുഴൽക്കിണറുകളെയും കനാലുകളെയും ആശ്രയിക്കുന്നതും വിരളമല്ല. ഗോതമ്പ്, ബാർലി, നിലക്കടല, ചോളം, പയറുവർഗങ്ങൾ തുടങ്ങിയവ ദൗസയിലെ മുഖ്യ വിളകളാണ്. കന്നുകാലി-കോഴി-പന്നി വളർത്തലിനും ജില്ലയുടെ ധനാഗമ മാർഗ്ഗത്തിൽ പ്രധാന സ്ഥാനമുണ്ട്. വ്യവസായ മേഖല വികസിതമല്ല. എന്നാൽ മാർബിൾ പ്രതിമകൾ, തുകൽ പാദരക്ഷകൾ, കാർപെറ്റുകൾ തുടങ്ങിയവയുടെ നിർമ്മാണം, ബീഡി തെറുപ്പ് എന്നിവയെ കേന്ദ്രീകരിച്ച് ചില ചെറുകിട വ്യവസായങ്ങൾ ജില്ലയിലുണ്ട്.
വിദ്യാഭ്യാസം
2001-ലെ കണക്കനുസരിച്ച് 62.75% ആയിരുന്നു ജില്ലയിലെ സാക്ഷരതാ നിരക്ക്. ജനങ്ങളിൽ ഭൂരിഭാഗവും ഹിന്ദി, രാജസ്ഥാനി എന്നീ ഭാഷകൾ ഉപയോഗിക്കുന്നു. എന്നിവ ഉൾപ്പെടെ ഏതാനും വിദ്യാഭ്യാസ സ്ഥാപനങ്ങൾ ജില്ലയിൽ പ്രവർത്തിക്കുന്നുണ്ട്.
ഗതാഗതം
പശ്ചിമ റെയിൽവേയിലെ മീറ്റർഗേജ് റെയിൽ ശൃംഖല ജില്ലയിൽ വിപുലമായ ഗതാഗത സൗകര്യങ്ങളൊരുക്കുന്നു. ഡൽഹി-അഹമ്മദാബാദ്, ആഗ്രാ-ജോധ്പൂർ പാതകളിലെ ഒരു മുഖ്യ പട്ടണമാണ് ദൗസ. ജില്ലയിലെ റോഡ് ഗതാഗത ശൃംഖലയും താരതമ്യേന വികസിതമാണ്. ദേശീയപാത -1 ദൗസയെ ജയ്പൂർ, ബിക്കാനീർ, ആഗ്ര എന്നീ നഗരങ്ങളുമായി ബന്ധിപ്പിക്കുന്നു. ജയ്പൂരാണ് ഏറ്റവും സമീപത്തുള്ള വിമാനത്താവളം.
പുറത്തേക്കുള്ള കണ്ണികൾ
വർഗ്ഗം:രാജസ്ഥാനിലെ ജില്ലകൾ
ചെറുമർ
കേരളത്തിലെ ഒരു കീഴാള ജാതിസമുദായമാണ് ചെറുമ അഥവാ ചെറുമക്കൾ. പട്ടികജാതി ലിസ്റ്റിൽ ഉൾപ്പെടുന്ന ഇവരിലെ പുരുഷ വിഭാഗത്തെ ചെറുമൻ എന്നും സത്രീകളെ ചെറുമി എന്നും വിളിച്ചു പോന്നിരുന്നു.ചെറുമർ വിഭാഗത്തെ തെക്കൻകേരളത്തിൽ പുലയർ എന്നാണ് വിളിക്കുന്നത്. ആദിവാസികളിൽ നിന്ന് കാർഷിക ജോലികൾക്കായി ജന്മിമാർ കാട്ടിൽ നിന്ന് നാട്ടിൽ കൊണ്ടുവന്ന് കൃഷിഭൂമിയുടെ ഓരങ്ങളിൽ താമസിപ്പിച്ച ആസ്ട്രലോയ്ഡ്/ പ്രോട്ടോ ആസ്ട്രലോയ്ഡ്, നെഗ്രിറ്റോയ്ഡ് വിഭാഗങ്ങളിൽ പ്പെട്ടവരാണിവർ. കാർഷിക അടിമകളായി നൂറ്റാണ്ടുകളോളം ജീവിച്ച ഈ വിഭാഗം രാപകലോളം വയലിൽ ചോരനീരാക്കി അധ്വാനിച്ച് വരേണ്ണ്യവർഗ്ഗത്തിന്റെ പത്തായപുരനിറക്കാൻ വിധിക്കപെട്ടവരായിരുന്നു. കാർഷികവൃത്തിക്കായി അടിമകളാക്കപ്പെട്ട ഈ വിഭാഗത്തിന് വിദ്യഭ്യാസം ആർജ്ജിക്കുവാനോ സാമൂഹ്യപുരോഗതികൈവരിക്കുവാനോ ജന്മി മേധാവിത്വകാലങ്ങളിൽ അനുവാദം ഉണ്ടായിരുന്നില്ലാ.
പത്തൊമ്പതാം ശതകത്തിന്റെ ആരംഭത്തിൽ ഡോ. ബുക്കാനൻ മലബാറിലെ അടിമകളെപ്പറ്റി എഴുതിയിട്ടുള്ളതിന്റെ ചുരുക്കം ഇതാണ്.
'ചെറുമർ' ആണ് കൃഷിപ്പണിക്കാരിൽ ഭൂരിഭാഗവും. ഉടമകളുടെ ജൻമസ്വത്താണവർ. ഭൂസ്വത്തിന്റെ ഒരു ഭാഗമായി അവരെ ഗണിക്കുന്നില്ല. അവരെ ഇഷ്ടപ്പടി കൈമാറാം. ഭർത്താവിനെയും ഭാര്യയെയും വേർപിരിക്കരുതെന്ന് ഒരു പതിവുണ്ട്. കുട്ടികളെ തനിയെ വില്ക്കാം. പണിയെടുക്കാൻ പ്രാപ്തിയുള്ള ചെറുമന് രണ്ടിടങ്ങഴി നെല്ലാണ് ദിവസക്കൂലി... അടിമകളെ ജൻമമോ കാണമോ പാട്ടമോ ആയി കൈമാറാം. ഒരു ജോടി(ആണ് 1, പെണ്ണ് 1)യ്ക്ക് ജൻമവില 250-400 പണമാണ്. പാട്ടത്തിനാണെങ്കിൽ പുരുഷന് 8 പണവും സ്ത്രീയ്ക്ക് 4 പണവും.
അവലംബം
വർഗ്ഗം:കേരളത്തിലെ ജാതികൾ
http://shodhganga.inflibnet.ac.in/bitstream/10603/399/8/08_chapter%201.pdf
കൃഷ്ണൻകുട്ടി നായർ
മലയാള സിനിമയിൽ അഭിനയിച്ചിരുന്ന മികച്ച ഒരു നടനായിരുന്നു കൃഷ്ണൻകുട്ടി നായർ. പ്രധാനമായും ഹാസ്യവേഷങ്ങളാലാണ് ഇദ്ദേഹം അറിയപ്പെടുന്നത്. തിരുവനന്തപുരത്തെ ശാസ്തമംഗലം ആണ് സ്വദേശം. ചലച്ചിത്രനടനാകുന്നതിന് മുമ്പ് നിരവധി നാടകസംഘങ്ങളുടെ ഭാഗമായും പ്രവർത്തിച്ചു. 1988 ൽ പുറത്തിറങ്ങിയ പൊന്മുട്ടയിടുന്ന താറാവ് എന്ന ചിത്രത്തിലെ തട്ടാൻ ഗോപാലൻ എന്ന കഥാപാത്രം പ്രേക്ഷകപ്രീതി നേടുകയും കൃഷ്ണൻകുട്ടി നായരുടെ അഭിനയ ജീവിതത്തിലെ വഴിത്തിരിവാകുകയും ചെയ്തു. ജി. അരവിന്ദൻ, അടൂർ ഗോപാലകൃഷ്ണൻ, സത്യൻ അന്തികാട്, കമൽ, പദ്മരാജൻ തുടങ്ങിയ സംവിധായകരുടെ ചിത്രങ്ങളുടെ ഭാഗമായിട്ടുണ്ട്.
സത്യൻ അന്തികാടിന്റെ മലയാള ഹാസ്യചിത്രമായ വരവേൽപ്പ്, മഴവിൽ കാവടി തുടങ്ങിയ ചിത്രങ്ങളിൽ ശ്രദ്ധേയമായ വേഷങ്ങളിൽ അഭിനയിച്ചു. ഇതു കൂടാതെ മറ്റനേകം ചിത്രങ്ങളുടെ ഭാഗമാവുകയും, ഹാസ്യരംഗത്ത് തന്റേതായ ഒരിടം ഉണ്ടാക്കിയെടുക്കുകയും ചെയ്തു. അഭിനേതാവായ ശിവകുമാർ നായർ മകനാണ്.
മരണം
1995 ഒക്ടോബർ 22-ന് തിരുവനന്തപുരത്ത് വച്ച് നടന്ന റോഡപകടത്തെ തുടർന്ന് കൃഷ്ണൻകുട്ടി നായരെ മെഡിക്കൽ കോളേജാശുപത്രായിൽ പ്രവേശിപ്പിച്ചു. സ്‌കൂട്ടർ കാറുമായി കൂട്ടിയിടിച്ചാണ് അപകടം സംഭവിച്ചത്. അദ്ദേഹം സ്കൂട്ടറിൻ്റെ പിൻസീറ്റിൽ യാത്ര ചെയ്യുകയായിരുന്നു. 1996 നവംബർ ആറിന് തിരുവനന്തപുരത്ത് ആശുപത്രിയിൽ ചികിത്സയിലിരിക്കെ അന്തരിച്ചു.
പുറംകണ്ണികൾ
വർഗ്ഗം:ഇന്ത്യയിൽ റോഡപകടങ്ങളിൽ മരിച്ചവർ വർഗ്ഗം:1995-ൽ മരിച്ചവർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളചലച്ചിത്രനടന്മാർ
എറിക്കേസീ
ഒരു ദ്വിബീജപത്രക് സസ്യകുടുംബമാണ്‌ എറിക്കേസീ (Ericaceae). മുഖ്യമായും ആസ്ട്രേലിയയിലാണ് ഈ കുടുംബത്തിൽപ്പെട്ട സസ്യങ്ങൾ കണ്ടുവരുന്നത്. ഏകദേശം 23 ജീനസുകളും 350 സ്പീഷീസുകളും ഇത് ഉൾക്കൊള്ളുന്നു ഇന്ത്യയിലും തെക്കേ അമേരിക്കയിലും ഈ സസ്യകുടുംബത്തിൽപ്പെട്ട ചില ചെടികൾ വളരുന്നുണ്ട്. സ്റ്റൈഫീലിയ (175 സ്പീഷീസ്), എപാക്രിസ് (34 സ്പീഷീസ്) എന്നിവയാണ് ഏറ്റവും വലിയ ജീനസുകൾ. പ്രിയോനോട്സ് (Prionotes), ലെബെറ്റാന്തസ് (Lebetanthus) എന്നീ ജീനസുകളിൽ ഓരോ സ്പീഷീസ് വീതമേയുള്ളു.
എപാക്രിഡേസി കുടുബാംഗങ്ങൾ ചെറിയ കുറ്റിച്ചെടികളാണ്. ചെറുതും വീതികുറഞ്ഞു കട്ടിയുള്ളതുമായ ഇലകൾ സാധാരണയായി ഏകാന്തരമായി ക്രമീകരിച്ചിരിക്കുന്നു. പൂക്കൾ ദ്വിലിംഗി (bisexual) കളും സമമിത (regular) ങ്ങളുമാണ്. മണിയുടെ ആകൃതിയിൽ ഒറ്റയായി കാണപ്പെടുന്ന പൂക്കൾ സൗരഭ്യമുള്ളവയാണ്. പൂക്കൾക്കു സഹപത്ര (bract) വും സഹപത്രക (bracteole) വും ഉണ്ടായിരിക്കും. ബാഹ്യദളങ്ങൾ സ്വതന്ത്രങ്ങളാണ്. കുഴലുപോലെ കാണുന്ന ദളപുടം അഞ്ചു ദളങ്ങൾ ചേർന്നുണ്ടായിരിക്കുന്നു. അഞ്ചു കേസരങ്ങൾ ദളപുടത്തിലെ ഇതളുകൾക്ക് ഏകാന്തരമായി (alternate) സ്ഥിതിചെയ്യുന്നു. ദളങ്ങൾ ചേർന്നുണ്ടായ കുഴലിന്റെ മുകൾഭാഗത്താണ് സാധാരണയായി ഇവ കാണപ്പെടുന്നത്. ചിലപ്പോൾ ഒന്നിടവിട്ട് വന്ധ്യകേസരങ്ങൾ ഉണ്ടായിരിക്കും. പൊട്ടുന്ന സമയമാകുമ്പോഴേക്കും അന്ഥറിലെ രണ്ട് അറകൾ ചേർന്ന് ഒറ്റ അറയായിത്തീരുന്നു. അണ്ടാശയം ഊർധ്വവർത്തി (superior) ആണ്. ദളങ്ങൾക്ക് അഭിമുഖമായി അഞ്ച് അണ്ഡ്പർണ (carpel) ങ്ങൾ സ്ഥിതിചെയ്യുന്നു. എപാക്രീസ് ഉൾപ്പെടെയുള്ള പകുതിയോളം ജീനസുകളിലും നിരവധി വിത്തുകളുള്ള സമ്പുടഫലമാണു കാണാറുള്ളത്. ഓരോ അറയിലും ഓരോ ബിജാണ്ഡം മാത്രമുള്ള ശേഷിക്കുന്ന ജീനസുകളിൽ സരസഫല (berry) മോ അമ്രക (drupe) മോ ആയിരിക്കും. വിത്തിനുള്ളിൽ ധാരാളം ബിജാന്നമുണ്ട്.
ബ്രിട്ടനിലെ ഗ്രീൻ ഹൗസുകളിൽ ഈ കുലത്തിൽപ്പെടുന്ന പല ചെടികളെയും വളർത്തി വരുന്നു. എപാക്രിസ്‌‌ലോൻ‌‌ജിഫോളിയാ എന്ന ചെടിയിലെ ശോണവർണമുള്ള പൂക്കളും എപാഒബ്റ്റ്യൂസിഫോളിയാ യിലെ മഞ്ഞപൂക്കളും അത്യധികം ഭംഗിയും സൗരഭ്യവുമുള്ളവയാണ്. ഇതിൽപ്പെട്ട ചില സസ്യങ്ങളുടെ കായ്കൾ ഭക്ഷ്യയോഗ്യമാണ്.
ഇതും കാണുക
In 2002, systematic research resulted in the inclusion of the formerly recognised families Empetraceae, Epacridaceae, Monotropaceae, Prionotaceae, and Pyrolaceae into the Ericaceae based on a combination of molecular, morphological, anatomical, and embryological data, analysed within a phylogenetic framework. The move significantly increased the morphological and geographical range found within the group. One possible classification of the resulting family includes 9 subfamilies, 126 genera, and about 4000 species:
പുറംകണ്ണികൾ
വർഗ്ഗം:കുറ്റിച്ചെടികൾ വർഗ്ഗം:സസ്യകുടുംബങ്ങൾ വർഗ്ഗം:എരികൾസ്
തൽസമയം ഒരു പെൺകുട്ടി
ടി.കെ. രാജീവ് കുമാർ സംവിധാനം ചെയ്ത് 2012-ൽ പുറത്തിറങ്ങിയ ഒരു മലയാളചലച്ചിത്രമാണ് തൽസമയം ഒരു പെൺകുട്ടി. നിത്യ മേനോൻ, ശ്വേത മേനോൻ, ഉണ്ണി മുകുന്ദൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. റീൽ ടു റീൽ സിനി പ്രൊഡക്ഷൻസ് ആണു് ചിത്രത്തിന്റെ നിർമ്മാതക്കൾ.
പുറമെ നിന്നുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ടി.കെ. രാജീവ് കുമാർ സംവിധാനം ചെയ്ത ചലച്ചിത്രങ്ങൾ
ഹ്യുമൻ ജിനോം പ്രൊജക്റ്റ്‌
thumb|DNA Furchen thumb|Wellcome genome bookcase ഒരു ജീവിയുടെ പൂർണ്ണജനിതക സാരമാണ് ജിനോം (Genome) എന്നറിയപ്പെടുന്നത്. മനുഷ്യൻറെ പൂർണജനിതകസാരം കണ്ടെത്താൻ 1990-ൽ അമേരിക്കയുടെ നേതൃത്വത്തിൽ ആരംഭിച്ച പദ്ധതിയാണ് ഹ്യുമൻ ജിനോം പ്രൊജക്റ്റ് (Human Genome Project (HGP) . 300 കോടി ഡോളർ ചെലവ് കണക്കാക്കപ്പെട്ട പദ്ധതി, അമേരിക്ക, ചൈന, ഫ്രാൻസ്, ജെർമനി,ജപ്പാൻ, ബ്രിട്ടൻ എന്നി രാജ്യങ്ങൾ കൂടി ഉൾപെട്ട കൺസോർഷ്യമാണ് പൂർത്തിയായിയത്. മനുഷ്യ ഡി.എൻ.എ. യിലെ 320 കോടിയോളം വരുന്ന രാസബന്ധങ്ങളെ വായിച്ചേടുക്കുക, ജീനുകളെ തിരിച്ചറിയുക തുടങ്ങിയവയായിരുന്നു 15 വർഷം കൊണ്ട് പൂർത്തിയാക്കാൻ ഉദേശിച്ച പദ്ധതിയുടെ മുഖ്യലക്ഷ്യങ്ങൾ.
മനുഷ്യ ഡി.എൻ.എ.യിൽ ഒരു ലക്ഷത്തിലേറെ ജീനുകളുണ്ടെന്നാണ് ഹ്യുമൻ ജിനോം പദ്ധതിയുടെ ആരംഭത്തിൽ കരുതിയിരുന്നത്. ജിനോമിന്റെ ആദ്യ കരട് തയ്യാറാക്കിയപ്പോൾ 30,000 മുതൽ 40,000 വരെ ജീനുകളെ മനുഷ്യരിലുള്ളൂ എന്ന് കണക്കാക്കപ്പെട്ടു. അത് വീണ്ടും പുതുക്കി നിശ്ചയിക്കേണ്ടി വന്നു. ഹ്യുമൻ ജിനോം പ്രൊജക്റ്റ്‌ അധികൃതർ 2004 ഒക്ടോബറിൽ പുറത്തു വിട്ട കണക്ക്‌ പ്രകാരം,മനുഷ്യ ഡി.എൻ.എ യിൽ 20,000 - 25,000 മദ്ധ്യേ ജീനുകളെയുള്ളൂ.
അമേരിക്ക, ബ്രിട്ടൻ, സ്‌പെയിൻ, സിംഗപ്പുർ, ജപ്പാൻ എന്നീ രാജ്യങ്ങളിലെ 32 ലബോറട്ടറികളിലായി 400 ശാസ്ത്രജ്ഞന്മാരാണ് ഇതുസംബന്ധിച്ച് പഠനം നടത്തുന്നത്. ദീർഘകാലത്തെ പഠനത്തിനുശേഷം മനുഷ്യ ജീനിന്റെ പ്രവർത്തനഘടന സംബന്ധിച്ച് 'ദ എൻസൈക്ലോപീഡിയ ഓഫ് ഡി.എൻ.എ. എലമെന്റ്‌സ്' (എൻകോഡ്) എന്ന വിപുലമായ പദ്ധതി 2003-ൽ ശാസ്ത്രജ്ഞർ പ്രഖ്യാപിച്ചിരുന്നു. 2007-ൽ തുടർപഠന പദ്ധതിയും ശാസ്ത്രജ്ഞർ രൂപപ്പെടുത്തി.
പുതിയ വിവരങ്ങൾ
മുൻപ് കരുതിയതിൽ നിന്ന് വ്യത്യസ്തമായി മനുഷ്യന്റെ ജനിതകഘടനയുടെ ഏറിയ പങ്കും ജൈവപരമായി സജീവമാണെന്ന് കണ്ടെത്തിയതായി ശാസ്ത്രജ്ഞർ പറയുന്നു. നാച്വർ, ജീനോം ബയോളജി, ജീനോം റിസർച്ച് എന്നീ മാസികകളിലാണ് പഠനഫലം പുറത്തു വന്നത്. 2003-ലെ എൻകോഡ് പദ്ധതിപ്രകാരം നിലവിൽ 300 കോടി ജോഡി ജനിതകകോഡുകൾ വിശകലനം ചെയ്തു. ഇവയിൽ 80 ശതമാനവും പ്രത്യേക ദൗത്യങ്ങളാണ് നിർവഹിക്കുന്നതെന്നും പഠനത്തിൽ കണ്ടെത്തി. അതുപോലെ 'ജീൻ സ്വിച്ചുകൾ'എന്ന് വിശേഷിപ്പിക്കാവുന്ന 40 ലക്ഷം ഡി.എൻ.എ. ഘടകങ്ങളും ശാസ്ത്രജ്ഞർ കണ്ടെത്തി. കോശങ്ങളിൽ ജീനുകളുടെ പ്രവർത്തനം സജീവമാക്കുന്നതിനും നിർത്തുന്നതിനും ഇവ കാരണമാകുന്നുവെന്നാണ് വിലയിരുത്തൽ. ഇവയെക്കുറിച്ചുള്ള പഠനം ഹൃദ്രോഗം, പ്രമേഹം, മാനസികരോഗം ഇവയുമായി ബന്ധപ്പെട്ട കാരണങ്ങളിലേക്ക് വെളിച്ചം വീശുമെന്നാണ് പ്രതീക്ഷ.
അവലംബം
വർഗ്ഗം:ജനിതകശാസ്ത്രം
നെയ്ത്തുകാരൻ (ചലച്ചിത്രം)
പ്രിയനന്ദനൻ സ‌വിധാനം നിർവ്വഹിച്ച് ഒരു മലയാളചിത്രമാണ് നെയ്ത്തുകാരൻ. ഈ ചിത്രത്തിലെ കേന്ദ്രകഥാപാത്രത്തെ അവതരിപ്പിച്ച മുരളി മികച്ച നടനുള്ള ദേശീയപുരസ്കാരം നേടിയിട്ടുണ്ട്. ഈ ചിത്രത്തിന്റെ തിരക്കഥ രചിച്ചിരിക്കുന്നത് എൻ. ശശിധരനാണ്‌.
കഥാതന്തു
കേരളത്തിലെ കമ്മ്യൂണിസ്റ്റ് പ്രസ്ഥാനത്തിന്റെ അമരക്കാരനായിരുന്ന ഇ എം എസ്സിനെ ആരാധിക്കുന്ന അപ്പമേസ്റ്റ്രി എന്ന വൃദ്ധനാണു പ്രധാനകഥാപാത്രം. ഇ എം എസ്സിന്റെ മരണം അയാളിലുണ്ടാക്കുന്ന ആഘാതവും പിന്നീട് അയാളിൽ ഉണ്ടാകുന്ന മാനസികവ്യാപാരങ്ങളും ചിത്രം അവതരിപ്പിക്കുന്നു. രാഷ്ട്രീയചലച്ചിത്രം എന്നതിനപ്പുറം മാറിവരുന്ന തലമുറകൾ സമൂഹത്തെ എങ്ങനെ നോക്കിക്കാണുന്നു എന്നതിലേക്കും ചിത്രം വിരൽ ചൂണ്ടുന്നു.
ദീപക് പരേഖ്
ഇന്ത്യയിലെ പ്രമുഖ ഭവനവായ്പാ സ്ഥാപനമായ ഹൗസിങ്ങ് ഡെവലപ്മെന്റ് ഫിനാൻസ് കോർപ്പറേഷന്റെ ചെയർമാനാണ് ദീപക് പരേഖ്. മുംബൈയിലാണ് അദ്ദേഹം താമസിക്കുന്നത്.
ന്യൂയോർക്കിൽ ഏണസ്റ്റ് & യംഗ് മാനേജ്മെന്റ് കൺസൾട്ടൻസി സർവീസസിൽ ചാർട്ടേർഡ് അക്കൗണ്ടന്റ് ആയാണ് ദീപക് പരേഖ് ഔദ്യോഗിക ജീവിതം ആരംഭിച്ചത്. ഇന്ത്യയിൽ തിരിച്ചെത്തിയ ശേഷം ഗ്രിൻഡ്‌ലെയ്സ് ബാങ്കിലും, ചേസ് മാൻഹട്ടൻ ബാങ്കിന്റെ ദക്ഷിണേഷ്യൻ ഉപപ്രധിനിധി എന്ന പദവിയിലും അദ്ദേഹം പ്രവർത്തിച്ചു.
1978ലാണ് ദീപക് എച്ച്.ഡി.എഫ്.സിയിലെത്തുന്നത്. 1985ൽ മാനേജിങ്ങ് ഡയറക്ടർ ആയി സ്ഥാനക്കയറ്റം ലഭിച്ച അദ്ദേഹം 1993ലാണ് എച്ച്.ഡി.എഫ്.സിയുടെ ചെയർമാൻ സ്ഥാനം ഏറ്റെടുത്തത്. എച്ച്.ഡി.എഫ്.സിയെ ഇന്ത്യയിലെ പ്രമുഖ ധനകാര്യ സ്ഥാപനമായി വളർത്തിയെടുത്തതിൽ അദ്ദേഹം പ്രധാന പങ്കാളിയാണ്.
1997ൽ ഭാരതസർക്കാറിന്റെ ഇൻഫ്രാസ്ട്രക്ചർ വികസന സ്ഥാപനമായ ഇൻഫ്രാസ്ട്രക്ചർ ഡെവലപ്മെന്റ് ആന്റ് ഫിനാൻസ് കമ്പനി ലിമിറ്റഡ്(ഐ.ഡി.എഫ്.സി) യുടെ നോൺ എക്സിക്യൂട്ടീവ് ചെയർമാൻ പദവിയും ദീപക് പരേഖിനു ലഭിച്ചു.
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1944-ൽ ജനിച്ചവർ
2011-ൽ മരിച്ചവർ
2011-ൽ മരിച്ച പ്രധാന വ്യക്തികളുടെ വിവരങ്ങളാണ് താഴെ കൊടുത്തിരിക്കുന്നത്.
അവലംബം
വർഗ്ഗം:2011-ൽ മരിച്ചവർ വർഗ്ഗം:2011
Lists of deaths by year
മലയടിയാർ
പത്തനംതിട്ട ജില്ലയിലെ റാന്നി, കോന്നി എന്നീ സ്ഥലങ്ങളിൽ കാണുന്ന ഒരു ആദിവാസിവർഗമാണ് മലയടിയാർ. മലയുടെ അടിവാരത്തിൽ ജീവിക്കുന്നവരായതിനാലാണ് മലയടിയാർ എന്ന പേര് ലഭിച്ചതെന്ന് പറയപ്പെടുന്നു. പേരിൽ സാമ്യമുണ്ടെങ്കിലും മലയരയന്മാരുമായോ വയനാട്ടിലെ അടിയാന്മാരുമായോ ഇവർക്ക് യാതൊരു ബന്ധവുമില്ല. മനസ്സിലാക്കുവാൻ പ്രയാസമുള്ള ഒരുതരം മലയാളമാണ് ഇവരുടെ ഭാഷ.
ഇന്ത്യൻ ഇങ്ക്
മാഞ്ഞുപോകാത്ത, ഒരുതരം കറുത്ത മഷി ആണ് ഇന്ത്യൻ ഇങ്ക് . വിളക്കുകരി വെള്ളത്തിൽ കലക്കി അറബിപ്പശ, ജലാറ്റിൻ, ഗ്ലൂ, ഡെക്‌സ്ട്രിൻ, ബോറാക്‌സിന്‍, അലിയിച്ച ഷെല്ലാക് എന്നിവയിൽ ചിലതുചേർത്ത് ഉറപ്പുവരുത്തി ഇതുണ്ടാക്കുന്നു. ഖര-ദ്രവ- രൂപങ്ങളിൽ വിപണിയിൽ ലഭിക്കുന്ന ഇന്ത്യൻ ഇങ്ക് ചിത്രരചനയ്ക്ക് ഉപയോഗിക്കുന്നു. ഇന്ത്യയിലും ചൈനയിലും പ്രാചീനകാലം മുതൽക്കേ ഇത് പ്രചാരത്തിലിരുന്നു. വർഗ്ഗം:രാസമിശ്രിതങ്ങൾ
墨
അർച്ചന പുരൺ സിങ്
ഇന്ത്യൻ ടെലിവിഷൻ രംഗത്തെ ഒരു അവതാരകയും ബോളിവുഡ് ചലച്ചിത്രരംഗത്തെ ഒരു പ്രമുഖ നടിയുമാണ് അർച്ചന പുരൺ സിംങ് (ജനനം മാർച്ച 26 1962) തന്റെ ഹാസ്യ കഥാപാത്രങ്ങളുടെ അഭിനയത്തിൽ ഇവർ കൂടുതൽ അറിയപ്പെടുന്നു. കൂടാതെ സമീപകാലത്ത് ഇന്ത്യൻ ടെലിവിഷനിലെ ഹാസ്യപരിപാടികളിൽ ജഡ്ജ് ആയും ഇവർ പ്രശസ്തി നേടി. ,
സ്വകാര്യ ജീവിതം
അർച്ചന പുരൺ സിംങ് ജനിച്ചത് ഡെഹ്‌റാഡൂണിലെ ഒരു പഞ്ചാബി കുടുംബത്തിലാണ്. 18 വയസ്സുള്ളപ്പോൾ തന്റെ ജീവിതം മോഡലിംങ്ങിൽ പ്രവർത്തിക്കാനായി മുംബൈയിൽ എത്തി ച്ചേർന്നു. അർച്ചന വിവാഹം ചെയ്തിരിക്കുന്നത് ടെലിവിഷൻ നടനായ പർമീത് സേത്തിയെ ആണ്. ഇവർക്ക് രണ്ട് കുട്ടികൾ ഉണ്ട്.
സിനിമ ജീവിതം
ആദ്യകാലത്ത് മുംബൈയിൽ പരസ്യചിത്രങ്ങളിലാണ് അർച്ചന അഭിനയിച്ചത്. പ്രശസ്ത ബ്രാൻഡായ ബാൻഡ് ഏജിന്റെ പരസ്യത്തിൽ ഇവരുടെ മുഖം വളരെ പ്രശസ്തി നേടി. ഇതുകൂടാതെ ടി.വി പരമ്പരയായ മിസ്റ്റർ ആൻഡ് മിസ്സിസ്സ് ൽ ഇവരുടെ അഭിനയം വളരെ പ്രസിദ്ധമായി. പക്ഷേ പങ്കജ് പരശീർ സംവിധാനം ചെയ്ത കരംചന്ദ് എന്ന സീരിയലിൽ അഭിനയിച്ചത് ഇവരുടെ അഭിനയ ജീവിതത്തിൽ ഒരു വഴിത്തിരിവായി.
നിറപ്പൂട്ട്
ഒരു ചിത്രത്തിലെ പ്രത്യേക വർണം എടുത്തുമാറ്റി പകരം അവിടെ മറ്റൊരു ചിത്രം പിടിപ്പിക്കുന്ന എഡിറ്റിങ് വിദ്യയാണ് Chroma key അഥവാ നിറപ്പൂട്ട്. ഗ്രീൻസ്ക്രീൻ എഡിറ്റിങ് എന്നും ഇത് അറിയപ്പെടുന്നു.പശ്ചാത്തലത്തിൽ നിന്നും വസ്തുക്കൾ മാത്രം വേർതിരിച്ചെടുക്കാനാണ് ഈ വിദ്യ പ്രധാനമായും ഉപയോഗിക്കുന്നത്.ഒപ്പം വസ്തുക്കൾ പൂർണ്ണമായോ ഭാഗികമായോ  അദൃശ്യമാക്കുന്നതിനും ഈ വിദ്യ പ്രയോജനപ്പെടുത്തുന്നു.കാതലൻ എന്ന തമിഴ് സിനിമയിലെ മുക്കാല മുക്കാബലാ ഗാനരംഗമാണ് ഇത്തരത്തിലുള്ള ഇനത്തിൽ   ഇന്ത്യയിൽ ഇങ്ങനെ ആദ്യമായി പ്രശസ്തമായ ഗാനം.എല്ലാ നിറങ്ങളും പശ്ചാത്തലത്തിൽ ഉപയോഗിക്കാമെങ്കിലും പൊതുവെ ഇളംനീല ,പച്ച സ്ക്രീനുകളാണ് ഉപയോഗിക്കുന്നത്.നിലനിർത്തേണ്ട ഇമേജുകളിൽ പ്രസ്തുത നിറങ്ങൾ ഉണ്ടെങ്കിൽ അവയും പശ്ചാത്തലത്തിൽ ഉളള നിറങ്ങൾക്കൊപ്പം മാഞ്ഞു പോകുമെന്നതിനാൽ വളരെ ശ്രദ്ധ വസ്തുക്കളുടെ നിറങ്ങൾ തെരഞ്ഞെടുക്കുമ്പോൾ പുലർത്തേണ്ടതാണ്.അഭിനേതാക്കളെ വച്ച് പരമാവധി സ്റ്റുഡിയോയിൽത്തന്നെ റിസ്കില്ലാതെ ഷൂട്ട് ചെയ്യാമെന്നത് ഇതിൻറെ പ്രധാന മേന്മയാണ്.
അർച്ചന പുരൺ സിങ്
സിനിമ ജീവിതം
ആദ്യചിത്രത്തിൽ അഭിനയിച്ചത് 1987 ൽ ജൽ‌വ എന്ന ചിത്രത്തിലാണ്. ഈ ചിത്രത്തിൽ തന്റെ കഥാപാത്രം അത്ര ശ്രദ്ധിക്കപ്പെട്ടില്ലെങ്കിലും പിന്നീട് ഇവർക്ക് ഒരു പാട് ചിത്രത്തിൽ ചെറിയ വേഷങ്ങൾ ലഭിച്ചു. കൂടുതൽ ചിത്രങ്ങളിലും സഹനടിയായിട്ടാണ് ഇവർ അഭിനയിച്ചിട്ടുള്ളത്. ഈയിടെ പുറത്തിറങ്ങിയ ചില ശ്രദ്ധേയമായ ചിത്രങ്ങൾ ലവ് സ്റ്റോറി 2050, മൊഹബ്ബത്തേൻ,  എന്നിവയാണ്.
കുച്ച് കുച്ച് ഹോതാ ഹേ, മസ്തി എന്നിവ ശ്രദ്ധേയമായ ചില ചിത്രങ്ങളാണ്.
1993 ൽ സീ ടി.വി യിൽ ''വാ. ക്യാ സീൻ ഹേ'' എന്ന പരിപാടിയിൽ ഒരു അവതാരകയായി. , പിന്നീട് ഒരു പാട് ചാനലുകളിൽ ഇവർ അവതാരകയായി പ്രവർത്തിച്ചു. അവതാരകയായി ഒരു വിജയം തന്നെയായിരുന്നു അർച്ചയയുടെ ട്.വി ജീവിതം.
ഇയിടെ പ്രസിദ്ധമായ ചില ടി.വി പരിപാടികളിൽ ചിലത് നച് ബല്ലിയെ, കോമഡി സർക്കസ് എന്നീ പരിപാടികളാണ്.
പുറത്തേക്കുള്ള കണ്ണികൾ
വർഗ്ഗം:1962-ൽ ജനിച്ചവർ വർഗ്ഗം:സെപ്റ്റംബർ 26-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഹിന്ദി ടെലിവിഷൻ അവതാരകർ
തെത്സുകോ കുറോയാനഗി
പുറത്തേക്കുള്ള കണ്ണികൾ
വർഗ്ഗം:ജപ്പാനീസ് എഴുത്തുകാർ വർഗ്ഗം:1933-ൽ ജനിച്ചവർ
നണിയൂർ
കണ്ണൂർ ജില്ലയിലെ ഒരു ഗ്രാമം .കേരളത്തിലെ കർഷക പ്രസ്ഥാനത്തിനു രൂപം കൊടുത്ത ഗ്രാമം.1935-ൽ ഈ ഗ്രാമത്തിൽ വച്ചാണ് കേരളത്തിലെ ആദ്യ കർഷകസംഘത്തിനു രൂപം നൽകിയത്. വിഷ്ണുഭാരതീയന്റെ നേതൃത്വത്തിലായിരുന്നു ആദ്യ കർഷകസംഘ രൂപീകരണം. അന്നത്തെ ചിറക്കൽ താലൂക്കിലെ കൊളച്ചേരി അംശത്തിലെ നണിയൂർ ലാണ് കർഷക സംഘം ആദ്യമായി രൂപമെടുത്തത്.പ്രമുഖ സ്വാതന്ത്ര്യ സമരനേതാവ് കൂടിയായിരുന്ന ഭാരതീയന്റെ ജന്മ ദേശം കൂടിയാണ് ഈ ഗ്രാമം.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കുഫ്രി
ഹിമാചൽ പ്രദേശ് സംസ്ഥാനത്തെ ശിം‌ല ജില്ലയിലെ ഒരു ചെറിയ മലമ്പ്രദേശമാണ് കുഫ്രി. തലസ്ഥാന നഗരമായ ശിം‌ലയിൽ നിന്ന് 13 കി.മീ ദൂരത്തിൽ ദേശീയപാത 22 നോട് ചേർന്ന് കിടക്കുന്ന പട്ടണമാണ് കുഫ്രി.
ഭൂമിശാസ്ത്രം
കുഫ്രി സ്ഥിതി ചെയ്യുന്നത് 31.1°N, 77.25°W അക്ഷാംശരേഖാംശത്തിലാണ്. ശരാശരി ഉയരം 2,743 metres (9,000 feet) ആണ്.
മഹസൂ കൊടുമുടി
കുഫ്രിയിലെ ഏറ്റവും വലിയ കൊടുമുടിയായ മഹസ്സു പീക്ക് എന്നറിയപ്പെടുന്ന മഹസ്സു കൊടുമുടിയിൽ എത്തിച്ചേരണമെങ്കിൽ കനത്ത കാടുകളിലൂടെ നടക്കണം.
ഇന്ദിര ടൂറിസ്റ്റ് പാർക്ക്
സമീപ കുന്നു പ്രദേശങ്ങളുടെ മനോഹരമായ ദൃശ്യങ്ങൾ കാണുന്ന ഈ ഉദ്യാനം ഹിമാലയൻ നേച്ചർ പാർക്കിന്റെ അടുത്ത് സ്ഥിതി ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മലമ്പ്രദേശങ്ങൾ
തോമസ് ടാലിസ്
പ്രമുഖനായ ഒരു ഇംഗ്ലീഷ് സംഗീതജ്ഞനാണ് തോമസ് ടാലിസ് (1505 – 23 നവംബർ 1585)